Q=3	C=3	SS=2	LS=0	PS=0	DC=1	LC=0	SD=0	BS=0	G0=76	G1=54	G2=13	DLID=az_RU	BODY=ҺӘРДӘН Јеһова балаҹа олдуглары үчүн өзләрини мүдафиә едә билмәјәнләри һејрәтамиз тәрздә горујур. Әҝәр сән кәнддә олмусанса, јәгин Јеһованын буну неҹә етдијини ҝөрмүсән. Амма ола билсин, әввәлҹә нә баш вердијини баша дүшмәмисән.\nБәлкә дә бир гуш сәнин јанында јерә гонуб. Әввәлҹә елә билмисән ки, о, јаралыдыр. Она јахынлашмаг истәјәндә ганадынын бирини сүрүјә-сүрүјә сәндән узаглашыб. Нә гәдәр чалышмысан, она чата билмәмисән ки, билмәмисән. Бирдән гуш учуб ҝедиб. Сән демә, онун ганадына һеч нә олмајыбмыш! Билирсән, гуш нә үчүн белә едирди? ~\nГондуғу јерин јахынлығында гуш өз балаларыны колда ҝизләтмишди. Ана гуш горхурду ки, сән онлары тапыб зәрәр вурарсан. Буна ҝөрә дә өзүнү јаралы кими ҝөстәриб сәни орадан узаглашдырды. Бәс билирсән, балаларыны горујан ана гуш кими, бизи ким горуја биләр? ~ Мүгәддәс Китабда Јеһова өз балаларына көмәк едән гартала бәнзәдилир (Ганунун тәкрары 32:11, 12).\nБу гуш өз балаларыны неҹә горујур?\nЈеһованын ән севимли өвлады әзиз Оғлу Исадыр. Иса ҝөјдә оланда Атасы кими гүдрәтли руһани шәхсијјәт иди. О, өз гајғысына гала билирди. Амма јер үзүндә ушаг кими доғуланда аҹиз иди. Ҝәрәк ону кимсә горујарды.\nЈер үзүндә Аллаһын тапшырдығы иши јеринә јетирмәк үчүн Иса бөјүмәли, камил, јеткин инсан олмалы иди. Амма Шејтан ону өлдүрмәјә чалышырды ки, бу баш вермәсин. Балаҹа Исаны өлдүрмәк ҹәһдләри вә Јеһованын ону неҹә горумасы чох мараглы әһвалатдыр. Истәјирсән, буну сәнә данышым? ~\nИсанын доғулмасындан аз сонра Шејтан елә етди ки, шәрг тәрәфдә ҝөјдә улдуза охшар бир шеј парламаға башлады. Улдузлары өјрәнән мүнәҹҹимләр улдузун далынҹа дүшүб јүзләрлә километр узагдан Јерусәлимә ҝәлдиләр. Бурада онлар сорушдулар ки, јәһудиләрин падшаһы олаҹаг көрпә һарада дүнјаја ҝәлмәлидир. Мүгәддәс Китабда нә дејилдијини билән адамлардан бу һагда хәбәр аланда онлар: ‘Бет-Лехемдә’, — дејә ҹаваб вердиләр (Матта 2:1—6).\nМүнәҹҹимләр Исаја баш чәкәндән сонра Аллаһ Исаны хилас етмәк үчүн онлара нә етмәји тапшырды?\nЈерусәлимин залым падшаһы Һирод јахынлыгдакы Бет-Лехем шәһәриндә тәзәҹә дүнјаја ҝәлән јени падшаһ һаггында ешидәндә мүнәҹҹимләрә деди: ‘Көрпәни ахтарыб тапын, сонра ҝери гајыдыб мәнә хәбәр верин’. Билирсән, нәјә ҝөрә Һирод Исанын һарада доғулдуғуну билмәк истәјирди? ~ Чүнки Һирод пахыл иди вә ону өлдүрмәк истәјирди!\nАллаһ Өз Оғлуну неҹә горуду? ~ Мүнәҹҹимләр Исаны тапанда она һәдијјәләр вердиләр. Сонра Аллаһ јухуда мүнәҹҹимләрә хәбәрдарлыг етди ки, Һиродун јанына гајытмасынлар. Буна ҝөрә дә онлар Јерусәлимә гајытмадылар, башга јолла өз евләринә ҝетдиләр. Һирод мүнәҹҹимләрин чыхыб ҝетдијини биләндә гәзәбләнди. Исаны өлдүрмәк мәгсәдилә Бет-Лехемдә ики јаша кими бүтүн оғлан ушагларыны өлдүрмәји әмр етди! Амма Иса артыг орада дејилди.\nБилирсән, Иса неҹә хилас олду? ~ Мүнәҹҹимләр евләринә ҝедәндән сонра Јеһова Мәрјәмин әри Јусифә хәбәрдарлыг етди ки, галхыб Мисирә гачсын. Бурада залым Һиродун әли она чатмајаҹагды. Илләр сонра, Мәрјәм вә Јусиф Иса илә бирликдә Мисирдән гајыданда Аллаһ јенә дә Јусифә хәбәрдарлыг етди. Јухуда она деди ки, Назаретә көчсүн, чүнки орада Иса сағ-саламат бөјүјә биләрди (Матта 2:7—23).\nБалаҹа Иса јенидән неҹә хилас олунду?\nҜөрүрсән, Јеһова Өз Оғлуну неҹә хилас етди? ~ Неҹә фикирләширсән, ана гушун коллугда ҝизләтдији балалара, јахуд балаҹа Исаја ким бәнзәјир? ~ Мәҝәр сән онлара охшамырсан? ~ Сәнә дә пислик етмәк истәјәнләр вар. Билирсән, онлар кимдир? ~\nМүгәддәс Китабда дејилир ки, Шејтан бизи јемәк истәјән, нәрә чәкән аслана бәнзәјир. Һәм дә асланлар адәтән балаҹа һејванлары һәдәфә алдығы кими, Шејтан вә онун ҹинләри дә балаҹа ушаглары һәдәфә алырлар (1 Петер 5:8). Амма Јеһова Шејтандан гат-гат ҝүҹлүдүр. О, Өз өвладларыны горуја, јахуд Шејтанын онлара етдији пислији арадан галдыра биләр.\nШејтанын вә онун ҹинләринин бизи нәјә тәһрик етмәк истәдији һагда 10-ҹу фәсилдән охудугларын јадында галыб? ~ Бәли, онлар чалышырлар ки, биз Аллаһын ҝөзүндә дүзҝүн олмајан шәкилдә ҹинси әлагәјә ҝирәк. Амма јалныз кимләр ҹинси әлагәјә ҝирә биләрләр? ~ Бәли, әкс ҹинсдән олуб бир-бири илә евли олан ики бөјүк адам.\nАнҹаг тәәссүф ки, бәзи бөјүкләр ушагларла ҹинси әлагәјә ҝирмәји хошлајырлар. Белә оланда оғлан вә гызлар бу бөјүкләрдән өјрәндикләри пис шејләри тәкрар едирләр. Онлар да өз ҹинсијјәт үзвләриндән дүзҝүн олмајан тәрздә истифадә етмәјә башлајырлар. Гәдим заманларда Содом шәһәриндә мәһз белә шеј баш вермишди. Мүгәддәс Китабда дејилир ки, ‘балаҹа оғландан гоҹа кишијә гәдәр’ орадакы адамларын һамысы Лутун евинә ҝәлән кишиләрлә ҹинси әлагәјә ҝирмәк истәмишди (Јарадылыш 19:4, 5).\nБеләликлә, Иса кими, сәни дә пис адамлардан горумаг лазымдыр. Белә ки, бәзи бөјүкләр, һәтта ушаглар белә сәнинлә ҹинси әлагәјә ҝирмәк истәјә биләрләр. Адәтән белә адамлар өзләрини елә апарырлар ки, ҝуја сәнин достундурлар. Онлар һәтта сәнә нә исә тәклиф едә биләрләр ки, сәнинлә нә етмәк истәдикләрини һеч кимә сөјләмәјәҹәјинә сөз верәсән. Амма бу адамлар Шејтан вә онун ҹинләри кими худбиндирләр вә онлары јалныз һәзз алмаг марагландырыр. Өзү дә бу һәззи ушагларла ҹинси әлагәјә ҝирәрәк алмаға чалышырлар. Бу, олдугҹа пис һәрәкәтдир!\nБилирсән, онлар һәзз алмаг үчүн нә едә биләрләр? ~ Әлләрини, һәтта өз ҹинсијјәт органларыны сәнин ҹинсијјәт үзвләринә сүртә биләрләр. Амма сән һеч кимә сәнин ҹинсијјәт үзвләринлә ојнамаға иҹазә вермә. Һеч өз баҹына, гардашына, јахуд ата-анана да.\nКимсә сәнә дүзҝүн олмајан шәкилдә тохунмаға чалышса, нә демәли вә нә етмәлисән?\nӨзүнү белә пис ишләр ҝөрән адамлардан неҹә горуја биләрсән? ~ Илк нөвбәдә, һеч кими сәнин ҹинсијјәт органларынла ојнамаға гојма. Әҝәр кимсә белә етмәк истәсә, гәтијјәтлә вә уҹадан: «Әлини чәк! Мән һәр шеји дејәҹәјәм!» — де. Һәмин адам десә ки, бүтүн бунларын баш вермәсиндә сән ҝүнаһкарсан, она инанма. Бу дүз дејил. Онун ким олмасындан асылы олмајараг, мүтләг ҝедиб һәр шеји даныш! О һәтта десә ки, баш верәнләр тәкҹә сәнинлә онун арасында галаҹаг, јенә дә оланлары демәк лазымдыр. Һәтта сәнә гәшәнҝ һәдијјәләр версә дә, јахуд сәни горхутса да, дәрһал онун јанындан узаглашыб һәр шеји хәбәр вер.\nБу о демәк дејил ки, инди сән һәмишә горхмалысан. Јох, садәҹә еһтијатлы ол. Валидејнләрин дејәндә ки, һансыса адамлар вә ја јерләр сәнин үчүн тәһлүкәли ола биләр, онлара гулаг ас. Белә етсән, пис адамлар сәнә һеч нә едә билмәјәҹәкләр.\nДүзҝүн олмајан ҹинси һәрәкәтләрдән өзүнү горумаг һаггында Јарадылыш 39:7—12; Сүлејманын мәсәлләри 4:14—16; 14:15, 16; 1 Коринфлиләрә 6:18 вә 2 Петер 2:14 ајәләриндән оху.


Q=5	C=2	SS=0	LS=2	PS=0	DC=0	LC=0	SD=0	BS=0	G0=31	G1=28	G2=16	DLID=az_RU	BODY=Гыҹгырма Просеси, Лабүддүр, Ону Дајандырмаг, олмур — AQRA Elmin İnkişafına Dətsək İctimai Birliyi\nБир чох Башланғыҹлар, Гыҹгырма Просеси илә, башлар! Үмумијјәтлә, бүтүн Мејвәләрдән, Гыҹгырма Просеси нәтиҹәсиндә, Сиркәләр алыныр! Гыҹгырма Просеси, јә’ни ки, «Гыҹгырма Просесинин Маһијјәти — бүтүн Күтләләр арасында дајаныб, онлары Һава илә, Оксиҝен, Кислородла, Зәнҝинләшдирмә, һалына дејилир», бу һалын ҝетмәси, Мүтләгдир! Чүнки, Гыҹгырма Просеси, бүтүн Гида мә’мулатларыны, Һава илә, Зәнҝинләшдирмәјә хидмәт, едир!\nЧох адди ҝөрүнән, Хәмир Јоғурманын өзү дә, Хәмири Һава илә, Зәнҝинләшдирмәјә хидмәт, едир! Гысса кәлмә кими ҝөрүнән, «Унсудуз» арасында, Маја, Дрож дајаныр! «Унсудуз», јә’ни ки, Ун-Су-Дуз, Бирлијинин нәтиҹәсиндә, Хәмирдән, Чөрәк һасилә ҝәлир! Хәмири Јоғурдугҹа, Хәмир Гатлары арасыны, Һава илә, Оксиҝенлә, Кислородла, Зәнҝинләшдирилмәси учун, јеринә јетирирләр! Бүтүн Гыҹгырна Просесләриндә, Глјукоза, Фроктозаја кечид мәрһәләси арасында, Мүтләг олараг, Гыҹгырма Просеси башлајыр!\nБу, Гыҹгырма Просесини сахламаг, мүмкүнсүздүр! Инсан Мә’дәсинин өзү белә, Гыҹгырма Просесинә, көмәкчидир! Тиббидә белә бир, Анлајыш вар, «Мә’дә Ширәси», дејилән һәмин Мә’дә Ширәсинин, Гаршысыны алмаг, мүмкүнсүздүр! Чүнки, «Мә’дә Ширәси», Турш Дашыјыҹысы олдуғундан, (гыҹгырма просесинә, әсас амил), Һәзмә Көмәкчи бир, Компонентдир!\nҮмумијјәтҹә, Мә’дәнин өзү, бир Камера, бир Тутум олдуғундан, бүтүн Гида Чешидләри, Мәһлуллар, Мајеләр, Мә’дә дахилиндән, кечирләр! Амма, бүтүн Мә’дәләр, 30-35 Ҝүндән бир, Өз Мә’дә дахили Диварларыны, Гатларыны, бизим һеч хәбәримиз олмадан, Јениләшдирир, Ҹаванлашдырыр, Дәјишдирир! Белә олмаса иди әҝәр, Мә’дә Дахили, өзү-өзүнү, неҹә дејәрләр, «Јејиб», Дешәрди! Бүтүн Мә’дәләрә, Турш дашыјыҹысы, Гыҹгырма Просеси, Һава Зәнҝинлији Гарышығы, Һәзмләрә, көмәкчидир! Бу Дүнјаја Ҝәләли, Инсан вә Бүтүн Ҹанлыларын, ән әсас, Анатомик Үзвләриндән бири, Бир Үрәк, бир дә, Мә’дәдир!\nҮрәклә, Мә’дә, Илк Андан, Јер Үзүнә Ҝәләндән, Сон Анаҹан, һәр Икиси, чох ваҹуб, Гоша, Иш Фәалијјәтиндәдирләр! Үрәклә, Мә’дә, Ҹанлынын, Инсанын, Бүтүн Анатомик Үзвләринин, Вар Олмасы үчүн, чох, Ваҹибдир!\nЧох, Ваҹиб олан, одур ки, Инсаны, Ҹанлыны Вар Едән, онун бүтүн Анатомик үзвләрини, Ишләк Едән, бир Үрәк, бир дә, Мә’дәдир! Тәк Хәмир етмәк үчүн, Уна (Уну Суја јох, Сују Уна әлавә едәрләр), Су әлавә етмәклә, (25-30°Ҹ), Нисби Нәм Мигдарыны Низамламагла, әлавә едилән, Дуз Мигдары, Гыҹгырма Просеси арасында Дајанмагла, Гыҹгырманын рәванлашмасына, Маја, Дрож, һәмин Хәмирин, Һава илә, Оксиғен, Кислородла, Зәнҝинләшдирмәсинә, әсас бир Просесдир!\nҮзүмү Гыҹгыртмагла, бир Чахыр алынар, бир дә, Үзүм Сиркәси, алынар! Гыҹгырма, баш вермәсә, Һава илә Зәнҝинләшмәсә, Мәһсул Боғулар, Мәһф олар!\nХәмирин, үзәрини дә, мүәјјән вахта гәдәр өртмәклә, Гыҹгырма заманы, Һава гаты, тәдриҹән ајрылмагла, Хәмири бир даһа, Һава илә, Зәнҝинләшдирмәсинә, хидмәт едир! Үзүм Сиркәси, Алма Сиркәси, бир Катализатордур! Евләрдә, Сәнаједә һазырланаҹаг, мүхтәлиф Туршулара (Кәләм, Көк, Хијар, Памидор), Сиркә Туршусу, әлавә едилир! Бу, Сиркәләрлә јанашы, һәмин Мә’мулатлара, Дуз Мигдары, әлавә едилир! Һәмин, Ики Бирлик, Туршу үчүн, нәзәрдә тутулан, Тәрәвәзләр тәркибиндән, Су мигдарыны, ајырыр. Бәнна үчүн, Тикинтидә, мүтләг палчығы гарышдырырлар!\nГарышдырылан Палчыг Тәркибини, Һава Гаты, Јетишдирир, һава илә, Зәнҝинләшир! Палчыг мигдары, гатышдырыланда, о, Һава Гаты илә, Зәнҝинләшир ки, Дашын-Даша бирләшмәсинә, көмәкчи олур! Гарышдырылан Палчыг — Торпаг, Дуз Минералларынын Бирлији олмагла, әлавә едилән Су, Нисби Нәм Мигдарынын, бәрабәрлијини, Гарышдырма исә, Һава илә, Зәнҝинләшдирилмәсинә көмәкчи, олур! Хәмирләр дә, белә Јоғурулмагла, о, Хәмири, Һава Гаты илә Зәнҝинләшдирмәсинә, Гыҹгырма Просеси, ону даһа да, Һава Мигдары илә, Зәнҝин едир!\nДөрд, Дад Дашыјыҹысы, вар! Аҹы, Турш, Ширин, Шор! Һәр биринин, Ајры-ајрылыгда, өз Маһијјәти вар! Һәр биринин дә, Һава илә Зәнҝинләшмәси үчүн, Гыҹгырма Просеси вар! Гыҹгырма Просеси заманы, арада Турш мигдарынын Вар олмасы, Һава Тумурҹуглары Ајрылмагла, Мәһсуллары Һава илә, Зәнҝинләшдирәр! Гыҹгырма Просеси олмаса, Парчаланмалар, Ајрылмалар олмаз, Һава гатл илә, Оксиҝен, Кислородла, бүтүн Гарышыглыглар арасында, Турш мигдары, Гыҹгырмалар, Дајанар!


Q=0	C=0	SS=0	LS=0	PS=0	DC=0	LC=0	SD=0	BS=1	G0=14	G1=11	G2=4	DLID=az_RU	BODY=Nur-az.com - ШЕЈТАН ПЕЈҒӘМБӘРЛӘРӘ ГАЛИБ ҜӘЛӘ БИЛӘРМИ?\n09 Декабр 2017\nШЕЈТАН ПЕЈҒӘМБӘРЛӘРӘ ГАЛИБ ҜӘЛӘ БИЛӘРМИ?\nШејтан пејғәмбәрләрин руһуна нүфуз етмәк имканындан мәһрумдур\nСуал: Гурани-кәримдә ачыг шәкилдә бәјан олунур ки, Шејтан һәгиги Аллаһ бәндәләринә јахынлаша билмәз. Бәс неҹә олуб ки, шејтан һәзрәт Адәмә јол тапа билиб? Һансы ки, һәзрәт Адәм һәгиги бәндә олмагла јанашы һәм дә Аллаһын Пејғәмбәри иди. “Сәфијјуллаһ” (“Аллаһын сечилмиши”) ләгәбини газанмыш бир шәхс ади бәндәләр кими ола биләрми?!\nҸаваб: Аллаһ-тәала шејтанын нәзәринә чатдырды ки, о һәгиги бәндәләри алдада билмәјәҹәк, чиркин ишләри онларын нәзәриндә ҝөзәлләшдирмәјә ҝүҹү чатмајаҹаг вә нәтиҹәдә, онлары ҝүнаһ јола чәкмәјә мүвәффәг олмајаҹаг. Беһиштдә Адәмин башына ҝәлмиш әһвалат исә шејтан әмәли дејилди. Адәмин башына ҝәлән һадисә “тәрке-овла” адланыр. Бу о демәкдир ки, Адәм ҝүнаһа јол вермәмиш, садәҹә, јахшы бир иши тәрк етмишдир. Әслиндә һәр бир шәхс өз ирадәси илә гәлб јолуну шејтанын үзүнә ачыр. Инсанын иҹазәси олмадан шејтан онун гәлбинә дахил ола билмир. Шүбһәсиз ки, Пејғәмбәрләр шејтана белә бир иҹазә вермәмишләр.\nБир гәдәр дә ајдынлашдырсаг, шејтанын јол тапмасы о демәкдир ки, инсанын иманынын зәифлији вә сәһләнкарлығы онун гәлбини шејтана тәслим едир. Бу јолла ҝүнаһ инсанын ҝөзүндә адиләшир. Амма шејтан пејғәмбәрләрин руһуна нүфуз етмәк имканындан мәһрумдур. Әҝәр шејтанын тәһрики илә Адәм гадаған олмуш мејвәдән једисә, бу ҝүнаһ јох, “тәрке-овладыр”. Мејвә јемәк һарам иш сајылмамалыдыр.\nБөјүк шиә алимләри Пејғәмбәрләрин паклығыны әгли дәлилләрлә ајдынлашдырмышлар. Адәмин әһвалаты вә Пејғәмбәрләрин паклығы һаггында даһа мүфәссәл мәлумат әлдә етмәк үчүн “Бөјүк рәһбәрләр” китабына мүраҹиәт един.


Q=12	C=5	SS=1	LS=6	PS=0	DC=1	LC=0	SD=0	BS=0	G0=42	G1=38	G2=27	DLID=az_RU	BODY=АДӘМ ДИЛИ ҺАГГЫНДА — AQRA Elmin İnkişafına Dətsək İctimai Birliyi\n“АДӘМ ДИЛИ ҺАГГЫНДА”\nМинилликләр боjу инсанлар арасында Аллаһ-Тааланын Адәм пеjғәмбәри (ә) jаратдыгдан сонра она сөзләри вә данышығы өjрәтмәjи һаггында сөһбәтләр ҝедир. Бу һагда мүгәддәс китабларда вә башлыҹа олараг Гурани-Кәримдә уjғун мәлуматларла растлашырыг. Лакин индиjә гәдәр бу мәсәлә елми сурәтдә өjрәнилмәмиш, дилчилик үзрә мүвафиг тәдгигат ишләри апарылмамышдыр. Одур ки, мүхтәлиф дилләрин әмәлә ҝәлмәсиндә тәкамүл просеси кими әмәjин ролуна вә уjғун нәзәриjjәjә үстүнлүк верилмишдир.\nБелә һесаб едирик ки, дилчилик проблемләринин һәллиндә бу нәзәриjjә, еләҹә дә әсаслы сурәтдә тәнгид олунмуш диҝәр нәзәриjjәләр (дилин jаранмасына даир: сәс тәглиди, нидалар, иҹтимаи разылашма, жестләр, әмәк һычгыртылары вә с.) әсас ҝөтүрүлә билмәз. Чүнки дил, дилчилик елминин тәдгигат обjекти олдуғундан онун мәншәjинин тәjин олунмасы, о ҹүмләдән дилчиликлә бағлы диҝәр мәсәләләр дилчилиjин өзүндә ахтарылмалыдыр.\nГаршыjа чыхан ән мүхтәлиф суаллар, мәсәлән: “Нә үчүн рус вә славjан сөзләринин гурулушлары Азәрбаjҹан дилиндәки сөзләрин гурулушларындан аз фәргләнир?” Азәрбаjҹан дилинин өзү неҹә jаранмышдыр? Нә үчүн һәр һансы бир әшjа мәһз бу ҹүр адландырылмышдыр? Нә үчүн гарпыз, деjәк ки, “илан” сөзү кими адландырылмамышдыр?” вә с. суаллар дилчилик саһәсиндә тәдгигат ишинин апарылмасына сәбәб олду. Белә ки, Азәрбаjҹан дили үчүн әлдә олунан нәтиҹәләр бир чох рус, алман, инҝилис, әрәб сөзләринин дахили мәналарынын анланылмасына уғурлу jол ачды.\nАрашдырманын әсас нәтиҹәләри ашағыдакылардан ибарәтдир:\nҺәр һансы фонем (данышыг сәси) бир вә jа бир нечә әламәт вә jа вәзифәләрә маликдир. Бу әламәт вә вәзифәләр бир чох дилләрдә еjни ҹүр сәсләнән фонемләр үчүн универсаллыг тәшкил едирләр. Саит фонемләр әсасән һәндәси анлаjышларла бағлыдыр вә сөзләрдәки һадисә ҝөстәриҹиләри олан самитләрин истигамәтләндириҹиси ролуна маликдир. Дилдә саитләрин jохлуғу сөзләрин һеҹа чохлуғуну jарадыр, jәни саитләр һадисәләри изаһедиҹилик, истигамәтләндириҹилик габилиjjәтинә бир гәдәр чох малик олурлар. Самитләр сөзләрдә әсасән физики (мәканлылыг, заманлылыг, мәсафәлилик, истигамәтлилик, мүхтәлиф нөв тәсирләр вә онларын нисби гиjмәтлилиjи, иш, ҝүҹ, енержилик вә с.), психоложи (анлаглыг, инкарлыг, пислик, хараблыг, кичилдиҹилик, ҝүҹләндириҹилик, дүшүнҹәлилик, фанилик, руһ-ағыл вә с.) вә ҹанлы тәбиәтә (инсан, һеjван биткиләр) аид анлаjыш вә һадисәләри ифа едирләр.\nҺәтта бир дил дахилиндә бир чох фонемләрин әламәт вә вәзифәләри бир-бирини тәкрар едәрәк, еjнилик jаратма габилиjjәтинә малик олурлар. Ҝөрүнүр ки, Аллаһ-Таала данышыгда рәнҝарәнлилик, мүхтәлифлик, еһтиjатлылыг принсипләрини сечәрәк, инсаны ҹансыхыҹылылыгдан узаглашдырмыш вә һәтта еjни әламәтли фонемләр әсасында чохвариантлылыг үчүн jол гоjмуш, бир дил дахилиндә омоним вә синонимләрин дүзәлмәсинә, һәтта илк бахышда бир-биринә һеч охшамаjан, гоһум саjылмаjан мүхтәлиф дилләрин jаранмасына шәраит jаратмышдыр. Бурада да риjазилик, вариасиjалылыг ҝөзләнилмишдир. Әлдә етдиjимиз нәтиҹәjә ҝөрә фонемләрин әламәт вә вәзифәләринин саjы һазырда 70-80-ә чатыр. Белә һесаб едирик ки, ҝәләҹәкдә тапылаҹаг тәгрибән 20-30 әламәт вә вәзифә фонем бәһсинин тәкмилләшмәсинә, тамлашмасына сәбәб ола биләр вә тәгрибән фонемләрә аид 100-120 әламәт вә вәзифәләри билмәклә ән мүхтәлиф дилләри әһатә едә билән чох мәналара малик сөзләр jаратмаг мүмкүндүр.\nСөзләр фонемләрин мәгсәдли сурәтдә, ардыҹыл олараг мүәjjән дүзүлүшү, мәналарынын нөвбәли ифасы илә әмәлә ҝәлир. Сөз көкләриндәки вурғулар әсас мәнанын сөзүн дахилиндә һансы һеҹада олдуғуну, шәкилчили сөзләрдә исә әсас мәгсәдин һарада ҝүдүлмәсини ҝөстәрир. Сөзләрин вурғу дүшмәjән һиссәләриндәки фонемләр исә әшjанын һансы кеjфиjjәтә малик олмасыны вә һадисәнин неҹә баш вермәсини анладыр.\nМәлумдур ки, гурулушуна ҝөрә ән садә сөзләр бир, ики, үч сәслиләрдән ибарәт олурлар вә сәсләр артдыгҹа сөзүн гурулушу мүрәккәбләшир. Мүрәккәб сәсли фонемләр исә мәнанын даһа да ҝенишләнмәсинә сәбәб олур. Бир сәсли сөзләр дилләрдә чох аздыр. Мәлумдур ки, мүасир Азәрбаjҹан дилиндә 9 саит, 24 самит сәс вар. Әввәли саит, икинҹиси исә самит олан икисәсли мүмкүн морфемләрин дүзүлүш вариантларынын саjы 216-дыр. Бу гәдәр саjда да әввәли самит, икинҹиси исә саит олан морфемләр икисәсли сөзләрин риjази мүмкүн вариантлылығыны тәшкил едир. Тәгриби һесабламалар ҝөстәрмишдир ки, мүасир Азәрбаjҹан дилиндә Ы тип гурулуш үзрә 110 мәналы 72 сөз, ЫЫ тип үзрә исә 23 мәналы 18 сөз көк морфемләр шәклиндә, мүстәгил мәналарда ишләнилирләр. Азәрбаjҹан дилинин диҝәр дахили ганунауjғунлугларыны вә һадисәләрин каинатда, о ҹүмләдән Јердә баш вермәси шәртиликләрини нәзәрә алдыгда, аjдын олур ки, 75 морфем мүстәгил сөз кими ишләнә билмәз. Демәли, үмумиликдә галан 267 вариант Азәрбаjҹан дилиндә һәм будаг, һәм дә икисәсли әлавә көк морфемләр jаратмагдан өтрү еһтиjат ролуну оjнаjыр. Мәсәләни даһа да ҝениш тәсәввүр етмәк мәгсәдилә үчсәсли сөзләр үчүн дә арашдырмалар апарылмышдыр. Мәлум олмушдур ки, Азәрбаjҹан дили үчүн үчсәсли сөзләрин мүмкүн вариантларынын үмуми саjынын 7128 олмағына бахмаjараг, тәгрибән 1396 мәнаjа малик 1163 көк морфем дилдә һазырда ишләнәнләр сырасындадыр ки, бу да 16.3% тәшкил едир. Мүгаjисә үчүн ҝөстәрәк ки, рус дилинә аид бу тәгриби рәгәмләр уjғун олараг 3402, 256, 248 вә 7.3%-дир.\nЈухарыдакы һесабламалардан ҝөрүнүр ки, һәр һансы бир дилдә сөзләрин jаранмасы вә ҝениш ҹурәтдә ишләнмәси үчүн Аллаһ-Таала инсанлара бөjүк имканлар вә дахили еһтиjатлар jаратмышдыр.\nФонемләрин чох бөjүк әксәриjjәти өзләриндә физики һадисәләрин әламәтләрини әкс етдирирләр. Инсанын анатомиjасы, данышыг, ешитмә системи әтраф мүһитдә баш верән һадисәләрлә узлашдырылмыш, уjғунлашдырылмыш шәкилдә вә онларла мүвази jарадылмышдыр. Әҝәр бәшәриjjәт тарихиндә бир деjил, бир нечә улу дил олмушса, бунлар да физики һадисәләр вә инсан психолоҝиjасы ганунауjғунлугларына табе олмуш вә мүасир дилләрин уjғун тәдгигатлары васитәсилә онлары ортаjа чыхармаг олар.\nАзәрбаjҹан, рус, алман, инҝилис вә әрәб сөзләри үзәриндәки арашдырмалар ҝөстәрир ки, дилләрин индики морфоложи бөлҝүсүндән (аморфкөклү, аглүтинатив-илтисаги, флектив вә инкорпорлашан дилләр) асылы олмаjараг онларын һамысында инкорпорлашма (сөз-ҹүмлә) хүсусиjjәтләри вардыр. Аjры-аjры сәсләр бу дилләрдә кичик фәргләрә бахмаjараг универсаллыг тәшкил едирләр. Одур ки, дилләрин индики ҝенеоложи бөлҝүсүндән даһа үмуми бөлҝү системләри үзәриндә дүшүнмәк имканы вардыр.\nУзун сәсләнән саитләр сөздә һадисәләрин нә ҹүр инкишаф етдиjини ҝөстәрир вә мәналарын дәгиг алынмасына хидмәт едир.\nАзәрбаjҹан дилиндә алынма һесаб едилмәjән сөзләрдә дә бу кеjфиjjәтләр мөвҹуддур. Одур ки, бу һалы тәкҹә әрәб вә фарс сөзләринә аид етмәк олмаз вә алынма һесаб едилән сөзләрин мәншәjинә jенидән бахмаг лүзуму ортаjа чыхыр.\nЕjни адлы әшjа вә һадисәләрин мүхтәлиф дүнjа дилләриндәки лексик мәналары (әсасән) еjни олса да, бу сөзләрдәки фонемләр үзрә әламәтләр бир чох һалларда һәмин әшjа вә һадисәләрә даир бир-биринә нисбәтән аз вә jа чох дәрәҹәдә мәлуматлар верирләр. Одур ки, лингвистик лүғәтләр, хүсисилә изаһлы лүғәтләр, етимоложи лүғәтләр, терминоложи лүғәтләр тәртиб едәркән мүхтәлиф дүнjа дилләриндәки еjни мәналы сөзләри бирликдә тәһлил етмәк мәналарын ҝениш сурәтдә анлашылмасында сәрфәли нәтиҹәләр верә биләр.\nБеләликлә, дилчилик елми, әсл мәҹрадан чыхараг, бу ҝүн өзүнүн бөjүк мүвәффәгиjjәтләринә бахмаjараг, бир чох һаглы суаллара ҹаваб верә билмир. Она ҝөрә дә, һәр бир халг өз дилинин jарадылышыны мүтләг шәкилдә өзүнүн хидмәти һесаб етмиш вә бир халг диҝәриндән мәнәви ҹәһәтдән узаглашмышдыр. Нәтиҹәдә дә, мүхтәлиф мәзһәбләр, тәригәтләр, jаранмыш, дүнjанын, каинатын вәһдәти барәсиндә фикирләр jалныз дилдә вә кағыз үзәриндә галмыш, инсанларын гардашлығы унудулмуш, Адәм (ә) бабамыз исә нәзәр-диггәтдән, өз лаjигли мәртәбәсиндән аjры дүшмүшдүр.\nБелә һесаб едирик ки, ҝөстәрилән дәлилләр әсасында һәр бир шәхс өз дилини мөһкәм билмәклә jанашы диҝәр гоһум олан вә олмаjан дилләри дә тез вә асанлыгла өjрәнә биләр.\nРЕДАКСИЈАДАН: Ф. Рзаjевин үмуми дилчилик проблеминә һәср олунмуш бу мәгаләси редаксиjамыза профессорлар Афат Гурбановун вә Әбүлфәз Рәҹәбовун рәjләри илә бирҝә дахил олмушдур. Мүәллифин мүлаһизәләринин мараглы олдуғуну вә мәгаләнин полемик руһуну нәзәрә алараг онун чапыны мәгсәдәуjғун саjдыг.\n(Исламын сәси; 10(58), 1995.08.02)


Q=7	C=6	SS=2	LS=1	PS=0	DC=1	LC=0	SD=0	BS=4	G0=104	G1=77	G2=37	DLID=az_RU	BODY=ДИЛИ: Aзәрбајҹан (кирил әлифбасы) Јава дили Азәрбајҹан (латын әлифбасы) Америка жест дили Ангола жест дили Арҝентина жест дили Белиз креолу Боливија жест дили Вјетнам Дусун Индонезија Камбоҹа Кирибати Колумбија жест дили Конго Куба жест дили Маврики креолу Малта Мјанма Ниас Нидерланд Ниҝериа пиҹини Понапе Самоа Санҝир Сејшел креолу Таити Тонга Увеа Украјна Фиҹи аббеј абуи адангме алур амһара аттие ачоли баса (Камерун) баса (Либерија) батак (каро) батак (сималунгун) батак (тоба) бете биак бислама булу везо волајта га ган гарачы (Македонија) гарачы дили (Шәрги Словакија) гарачы дили (кирил) (Македонија) гарачы дили (Ҹәнуби Јунаныстан) гуарани гуарани (боливија) гуере гырғыз дамара дреһу дуала дхолуо еве ермәни ермәни (гәрб) естон ефик занде зулу ибан ибинда ибо инҝилис ирланд испан кабовердиану кана каннада каонде карен (сго) качин кечуа (Ајакучо) кечуа (Боливија) кечуа (Куско) кикамба киконго кикујју кимбунду кинјаруанда кипенде кирунди кисонге кисси кичуа (Имбабура) кичуа (Сантјаго-дел-Естеро) кореја кпелле крио куангали куанјама кјангонде күрд курманҹи ламба лингала лози ломве лувале луганда лунда мазахуа макуа малагаси малајалам мамбве-лунгу маратһ мбунда меру море навахо нага-куки-чин (тиддим) нгангела ндау ндебеле ндебеле (Зимбабве) ндонга нзема нјунгве окпе олу конзо оромо пиҹин (Камерун) португал португал (португал) румын рунјанкоре рус руторо санго свати сена сепеди сетсвана сидамо сингал сранан-тонго суаһили сунда таи таи жест дили талјан тамил тандрој таҹик тви тесо тетела тив тигре тсва тсонга тумбука түрк умбунду урду уруунд урһобо фанте фон франсыз чавакано чибемба чинјанја читонга читонга (Зимбабве) читонга (Малави) чичева чокве чопи чуабо јакоуба јао ҝерзе ҹола Һаити креолу Һиндистан жест дили һауса һереро һинд һунсрик әрәб\n1. Ҝәләҹәк барәдә һарадан мәлумат алмаг олар?\nОЛА билсин, нә вахтса хәбәрләрә баханда сизин дә ағлыныздан белә бир фикир кечиб: «Дејәсән, дүнјанын ахырыдыр». Дүнјада о гәдәр фәлакәт вә зоракылыг баш верир ки, инсанлар дүнјанын сонунун ҝәлдијини дүшүнүр. Доғруданмы, дүнјанын сонудур? Ҝөрәсән, гаршыда бизи нә ҝөзләјир? Тәбии ки, ҝәләҹәји јалныз Аллаһ билир. О, Мүгәддәс Китабда һәм бизим, һәм дә дүнјанын ҝәләҹәји барәдә хәбәр верир (Әшија 46:10; Јагуб 4:14).\n2, 3. Иса Мәсиһин шаҝирдләри нәји билмәк истәјирдиләр вә Иса онлара нә ҹаваб верди?\n2 Мүгәддәс Китабын нөгтеји-нәзәринҹә, «дүнјанын сону» анлајышы Јер күрәсинин јох, шәр инсанларын сонуну билдирир. Бәли, Јер күрәси дағылмајаҹаг. Иса Мәсиһ тәблиғ едирди ки, бир ҝүн јер үзүнү Аллаһын Падшаһлығы идарә едәҹәк (Лука 4:43). Онун шаҝирдләри бунун вахтыны билмәк истәјирдиләр, буна ҝөрә дә бир дәфә Исадан сорушдулар: «Бунлар нә вахт баш верәҹәк? Сәнин һүзуруна вә о дөврүн јекунуна әламәт нә олаҹаг?» (Мәтта 24:3). Мәсиһ онлара дәгиг тарих демәди, анҹаг дүнјанын сонуна әламәт олаҹаг һадисәләрдән бәһс етди. Исанын дедији һадисәләр һал-һазырда баш верир.\n3 Биз мәһз һәмин дөврдә јашајырыг, дүнјанын сонуна лап аз галыб. Ҝәлин буну сүбут едән дәлилләри нәзәрдән кечирәк. Әввәлҹә ҝәлин ҝөјдә баш вермиш мүһарибә барәдә өјрәнәк вә ҝөрәк дүнја нәјә ҝөрә бу гәдәр бәрбад вәзијјәтдәдир.\nҜӨЈДӘ БАШ ВЕРМИШ МҮҺАРИБӘ\n4, 5. а) Иса ҝөјдә падшаһ олан кими һансы һадисә баш верди? б) Вәһј 12:12 ајәсинә әсасән, Шејтан ҝөјдән атыландан сонра јердә нә баш вермәли иди?\n4 Сәккизинҹи фәсилдән өјрәндик ки, Мәсиһ 1914-ҹү илдә ҝөјдә падшаһ олду (Дәнјал 7:13, 14). «Вәһј» китабында бу һадисә илә бағлы јазылыб: «Ҝөјдә мүһарибә олду. Микајыл [јәни Иса] өз мәләкләри илә әждаһаја [јәни Шејтана] гаршы вә әждаһа да өз мәләкләри илә онлара гаршы вурушду» *. Шејтан вә онун ҹинләри бу мүһарибәдә мәғлуб олуб ҝөјдән јер үзүнә атылдылар. Тәсәввүр един, ҝөјдә мәләкләр неҹә севинирди! Бәс јердәки инсанларын башына нәләр ҝәлди? Мүгәддәс Китабда јазылмышды ки, бу һадисәнин нәтиҹәсиндә бәшәријјәт чох аҹынаҹаглы ҝүнләр јашајаҹаг. Нәјә ҝөрә? Чүнки «вахтынын аз олдуғуну» билән Иблис чох гәзәблидир (Вәһј 12:7, 9, 12).\n5 Иблис әлиндән ҝәлдији гәдәр дүнјаны бир-биринә вурур. О, гәзәбдән аловланыр, чүнки вахтына аз галыб, бир аздан Аллаһ онун һакимијјәтинә сон гојаҹаг. Инди исә ҝәлин ҝөрәк Иса нә демишди, дүнјанын сонуна јахын, јәни ахырзаманда һансы һадисәләр баш вермәли иди? (23-ҹү әлавәјә бахын.)\n6, 7. Иса Мәсиһин мүһарибә вә гытлыг һаггында дедикләри неҹә јеринә јетир?\n6 Мүһарибәләр. Мәсиһ демишди: «Милләт милләтә гаршы, дөвләт дөвләтә гаршы галхаҹаг» (Мәтта 24:7). Зәманәмиздә баш верән мүһарибәләрдә бәшәр тарихинин һеч бир дөврү илә мүгајисәјә ҝәлмәјән дәрәҹәдә инсан һәлак олур. Дүнја һадисәләрини арашдыран бир тәшкилатын һесабатына әсасән, 1914-ҹү илдән бу јана баш верән мүһарибәләрдә 100 милјондан артыг инсан һәјатыны итириб. 100 ил әрзиндә (1900—2000-ҹи илләр) мүһарибәләрдә өләнләрин сајы ерамызын әввәлиндән 1900-ҹу илә гәдәр өләнләрин сајындан үч дәфә чохдур (Worldwatch Institute). Тәсәввүр едирсиниз, бу мүһарибәләрдә милјонларла инсан һансы изтираблардан, әзаблардан кечмәли олуб?!\n7 Гытлыг. Иса демишди: «Гытлыг... олаҹаг» (Мәтта 24:7). Дүнјада әввәлки дөврләрә нисбәтән даһа чох әрзаг истеһсал олунса да, чох сајда инсан һәлә дә гарындолусу јемәк јемир. Сәбәб исә одур ки, инсанларын ја јемәк алмаға, ја да мәһсул беҹәрмәк үчүн торпаг алмаға пулу чатмыр. Бир милјарддан артыг инсан ҝүндә бир доллардан аз мәбләғә доланмаға мәҹбурдур. Үмумдүнја Сәһијјә Тәшкилатынын вердији мәлумата әсасән, һәр ил милјонларла ушаг, әсас етибарилә, гида чатышмазлығындан өлүр.\n8, 9. Иса Мәсиһин зәлзәләләр вә хәстәликләр барәдә дедији пејғәмбәрлијин јеринә јетдијини нә сүбут едир?\n8 Зәлзәләләр. Иса Мәсиһ демишди ки, «зәлзәләләр олаҹаг» (Лука 21:11). Һәр ил дүнјада чохлу сајда ҝүҹлү зәлзәләләрин олаҹағы ҝөзләнилир. 1900-ҹу илдән етибарән зәлзәлә нәтиҹәсиндә ики милјондан артыг инсан һәјатыны итириб. Технолоҝијанын инкишаф етмәси сајәсиндә зәлзәләни габагҹадан мүәјјән етмәк мүмкүн олса да, зәлзәлә нәтиҹәсиндә чохлу сајда инсан тәләф олур.\n9 Хәстәликләр. Иса Мәсиһ ахырзаманда хәстәликләрин олаҹағыны демишди. Өлүмҹүл хәстәликләр илдырым сүрәти илә јајылараг сајсыз-һесабсыз инсанын һәјатына сон гојур (Лука 21:11). Тибб саһәсиндә нә гәдәр ирәлиләјиш олса да, һәлә дә мүалиҹәси тапылмајан чохлу хәстәлик вар. Бир мәлумата әсасән, һәр ил милјонларла инсан вәрәм, вәба, малјарија кими хәстәликләрдән өлүр. Һәлә бу азмыш кими, сон 40 ил әрзиндә тибб ишчиләри 30-дан артыг јени хәстәлик ашкар едиб вә бу хәстәликләрин чохунун мүалиҹәси јохдур.\nАХЫРЗАМАНДА ИНСАНЛАР НЕҸӘ ОЛАҸАГ?\n10. 2 Тимутијә 3:1—5 ајәләриндәки сөзләр бизим дөврүмүздә неҹә јеринә јетир?\n10 Мүгәддәс Китабда дејилир: «Ахырзаманда сон дәрәҹә чәтин бир вахт ҝәләҹәк» (2 Тимутијә 3:1—5). Һәвари Булус ахырзаманда инсанлара һансы хүсусијјәтләрин хас олаҹағыны демишди. Онун јаздыгларына әсасән, әксәр инсанлар бу ҹүр олаҹаг:\nвалидејнләринә итаәт етмәјән\nөзүнә һаким олмајан\nАллаһдан чох ејш-ишрәти севән\nөзләрини мөмин ҝөстәриб, әслиндә исә, Аллаһын јолу илә ҝетмәјән\n11. Зәбур 92:7 ајәсинә әсасән, пис инсанларын ахыры неҹә олаҹаг?\n11 Бәс сиз јашадығыныз әразидә бу ҹүр инсанлара раст ҝәлирсиниз? Әслиндә, бүтүн дүнја бу вәзијјәтдәдир. Лакин бу, чох чәкмәјәҹәк, Аллаһ тезликлә бир чарә гылаҹаг. Зәбур 92:7 ајәсиндә онларын агибәти барәдә јазылыб: «Писләрин алаг оту кими битмәси, бәдәмәлләрин чичәкләнмәси онлары әбәдилик мәһвә апарыр».\nАХЫРЗАМАНДА МҮЖДӘ ТӘБЛИҒ ОЛУНУР\n12, 13. Ахырзаманда Јеһова бизә һансы биликләри ачыб?\n12 Мүгәддәс Китабда дејилдији кими, ахырзаманда дүнја әзаб-әзијјәтлә долу олаҹаг. Анҹаг орада јазыланлара әсасән, үрәкачан шејләр дә олаҹаг.\n«Падшаһлыг һаггындакы бу мүждә... бүтүн јер үзүндә тәблиғ едиләҹәк» (Мәтта 24:14)\n13 Мүгәддәс Китаб билији ачылыр. Дәнјал пејғәмбәр ахырзаманла бағлы јазмышды: «Һәгиги елм чохалаҹаг» (Дәнјал 12:4). Бу сөзләрә әсасән, ахырзаманда Аллаһ Өз халгына Мүгәддәс Китабы әввәлки дөврләрлә мүгајисәдә даһа ајдын анламаг үчүн һикмәт верәҹәкди. Јеһова Аллаһ бу һикмәти хүсусилә 1914-ҹү илдән башлајараг верир. Мәсәлән, биз Аллаһын адыны чәкмәјин нә гәдәр ваҹиб олдуғуну, Онун јер үзү илә бағлы нијјәтини, бизи хилас етмәк үчүн фидјә вердијини, өләндән сонра инсанын һансы вәзијјәтдә олдуғуну вә өлүләрин дириләҹәјини өјрәнмишик. Өјрәнмишик ки, бүтүн проблемләримизи јалныз Аллаһын Падшаһлығы һәлл едәҹәк. Һәмчинин Аллаһ бизә хошбәхт олмағын сиррини ачыб, Ону разы салмаг үчүн нә етмәли олдуғумузу өјрәдиб. Бәс Аллаһын халгы алдығы бу елмдән неҹә истифадә едир? Бу суала башга бир ајә ҹаваб верир. (20 вә 24-ҹү әлавәләрә бахын.)\n14. Падшаһлыг һаггында мүждә һансы мигјасда тәблиғ олунур вә бу мүждәни кимләр тәблиғ едир?\n14 Дүнја мигјасында апарылан тәблиғ иши. Ахырзаман һаггында данышаркән Иса Мәсиһ демишди: «Падшаһлыг һаггындакы бу мүждә... бүтүн јер үзүндә тәблиғ едиләҹәк» (Мәтта 24:3, 14). Падшаһлыг һаггында мүждә 230-дан артыг өлкә вә әразидә 700-дән чох дилдә тәблиғ олунур. Бәли, һәр халгдан олан Јеһованын Шаһидләри бүтүн дүнјада инсанлара Падшаһлыг һаггында вә онун инсанлар үчүн ҝөрәҹәји ишләр барәдә билик верирләр (Вәһј 7:9). Онлар буну пулсуз-тәмәннасыз едирләр. Иса Мәсиһин дедији кими, чохлары онлары севмәсә дә, тәгиб етсә дә, тәблиғ иши сүрәтлә ирәли ҝедир, һеч нә онун гаршысыны ала билмир (Лука 21:17).\n15. а) Јашадығымыз дөврүн ахырзаман олдуғуна инанырсыныз? Нәјә ҝөрә? б) Јеһоваја табе оланларын вә Она итаәт етмәјәнләрин агибәти неҹә олаҹаг?\n15 Јашадығымыз дөврүн ахырзаман олдуғуна инанырсыныз? Мүгәддәс Китабын ахырзаманла бағлы бир чох пејғәмбәрликләри һазырда јеринә јетир. Тезликлә Јеһова Аллаһ мүждәнин тәблиғини дајандыраҹаг вә «сон о вахт ҝәләҹәк» (Мәтта 24:14). Сон дедикдә Армаҝеддон нәзәрдә тутулур. Армаҝеддонда Аллаһ пислијин көкүнү кәсәҹәк. Јеһова Иса Мәсиһи вә онун табелијиндә олан гүдрәтли мәләкләри ҝөндәриб Она вә Оғлуна табе олмајан һәр бир кәси мәһв едәҹәк (2 Салоникилиләрә 1:6—9). Армаҝеддондан сонра Шејтан вә онун ҹинләри артыг инсанлары һагг јолундан аздыра билмәјәҹәк. Аллаһын тәрәфини тутан вә Онун Падшаһлығына табе олан бүтүн инсанлар Аллаһын вәдләринин јеринә јетдијини өз ҝөзләри илә ҝөрәҹәкләр (Вәһј 20:1—3; 21:3—5).\n16. Сон лап јахын олдуғу үчүн сиз нә етмәлисиниз?\n16 Тезликлә Шејтанын ағалыг етдији бу дүнјанын сону ҝәләҹәк. Одур ки һәр кәс өзүнә суал вермәлидир: «Бәс мән нә етмәлијәм?» Јеһова Аллаһ истәјир ки, сиз Мүгәддәс Китабдан мүмкүн гәдәр чох билик аласыныз. Буна ҝөрә дә Мүгәддәс Китаб дәрсләринә ҹидди јанашмаг ваҹибдир (Јәһја 17:3). Јеһованын Шаһидләри инсанлара Мүгәддәс Китабы даһа јахшы баша дүшмәјә көмәк етмәк үчүн һәр һәфтә ибадәт ҝөрүшләри кечирир. Чалышын, бу ҝөрүшләрдә мүнтәзәм иштирак едәсиниз. (Ибраниләрә 10:24, 25 ајәләрини охујун.) Һәјатынызда һәр һансы дәјишиклик етмәк тәләб олунарса, буну етмәјә горхмајын. Бунун сајәсиндә Јеһова Аллаһла достлуғунуз мөһкәмләнәҹәк (Јагуб 4:8).\n17. Нәјә ҝөрә сон ҝәләндә чох инсанлар чашгынлыгда олаҹаг?\n17 Һәвари Булусун јаздыгларына әсасән, шәр инсанларын сону «ҝеҹә ҝәлән оғру кими» гәфләтән ҝәләҹәк (1 Салоникилиләрә 5:2). Иса Мәсиһин дедији кими, бу ҝүн әксәр инсанлар ахырзаманда јашадығымызы тәсдиг едән сүбутлары даныр. О демишди: «Нуһун вахтында неҹә идисә, инсан Оғлунун һүзуру заманы да [јахуд ахырзаманда да] елә олаҹаг. О вахт, дашгындан әввәл, Нуһ ҝәмијә минәнә гәдәр ҹамаат јејир, ичир, евләнир, әрә ҝедирди. Дашгын ҝәлиб онларын һамысыны апармајынҹа һеч нәјә мәһәл гојмурдулар» (Мәтта 24:37—39).\n18. Иса Мәсиһ һансы нәсиһәти вермишди?\n18 Иса Мәсиһ нәсиһәт етмишди: «Үрәјинизи гарынгулулуг, сәрхошлуг вә һәјатын гајғылары илә јүкләмәјин». Јәни биз јол вермәмәлијик ки, башымыз бу шејләрә гарышсын. Иса Мәсиһ демишди ки, сон «тор кими гәфләтән» ҝәләҹәк. Һәмчинин о вурғуламышды: «О ҝүн јер үзүндә јашајан һәр кәсин үстүнә ҝәләҹәк». Сонра әлавә етмишди: «Буна ҝөрә дә ојаг дурун вә һәр заман Аллаһа јалварын ки, баш верәҹәк бу һадисәләрдән гуртуласыныз вә инсан Оғлунун гаршысында дура биләсиниз» (Лука 21:34—36). Нәјә ҝөрә Иса Мәсиһин бу нәсиһәтинә ҹидди јанашмалыјыг? Чүнки Шејтанын залым дүнјасынын сонуна чох аз галыб. Јалныз Јеһова Аллаһын вә Иса Мәсиһин разылығыны газанан инсанлар о мүдһиш ҝүндән сағ чыхаҹаглар вә ҹәннәтдә әбәди јашајаҹаглар (Јәһја 3:16; 2 Бутрус 3:13).\n^ абз. 4 Микајыл Иса Мәсиһин диҝәр адыдыр. Әлавә мәлумат үчүн 22-ҹи әлавәјә бахын.\n1 ЈЕҺОВА АЛЛАҺ БИЗӘ ҜӘЛӘҸӘЈИ ӘЈАН ЕДИР\n«Ахыры әввәлдән, баш вермәмиш һадисәләри әзәлдән хәбәр верирәм» (Әшија 46:10).\nАхырзаман һаггында һансы мәлуматымыз вар?\nДәнјал 7:13, 14\nИса Мәсиһ 1914-ҹү илдә ҝөјдә Падшаһ олуб.\nИса Мәсиһ пејғәмбәрлик етмишди ки, инсанлары чох ағыр зәманә ҝөзләјир.\nВәһј 12:7—9, 12\nИса Мәсиһ Падшаһ оландан дәрһал сонра Иблиси ҝөјдән јерә атды. Шејтан чох гәзәблидир, чүнки «вахтынын аз олдуғуну», тезликлә Аллаһын онун һакимијјәтинә сон гојаҹағыны билир.\n2 БИЗ АХЫРЗАМАНДА ЈАШАЈЫРЫГ\n«О дөврүн јекунуна әламәт нә олаҹаг?» (Мәтта 24:3).\nМүгәддәс Китабда јазылан бу пејғәмбәрликләрин јеринә јетдијини өз ҝөзләринизлә ҝөрүрсүнүз?\nМәтта 24:7; Лука 21:11\nДүнјада мүһарибәләр, зәлзәләләр, хәстәликләр вә гытлыг мисли ҝөрүнмәмиш дәрәҹәдә артыб.\nҺәвари Булус ахырзаманда неҹә инсанларын јашајаҹағыны јазмышды.\nБу ҝүн Аллаһ-Таала Өз халгына Мүгәддәс Китабы әввәлки дөврләрлә мүгајисәдә даһа ајдын баша дүшмәјә көмәк едир.\nПадшаһлыг һагда мүждә бүтүн дүнјада тәблиғ олунур.\n3 ЈЕҺОВА АЛЛАҺЫН РИЗАСЫНЫ ГАЗАНМАГ ҮЧҮН ИНДИ АДДЫМ АТЫН\n«Јеһованын ҝүнү ҝеҹә ҝәлән оғру кими ҝәләҹәк» (1 Салоникилиләрә 5:2).\nСонун чох јахын олдуғу бир вахтда сиз нә етмәлисиниз?\nМүгәддәс Китаб дәрсләринә ҹидди јанашын.\nЈеһованын Шаһидләринин ибадәт ҝөрүшләриндә иштирак етмәклә руһани билијинизи артырын.\nҺәјатынызда ҝәрәкли дәјишикликләр един ки, Јеһова Аллаһа јахын ола биләсиниз.\nДиггәтинизи Јеһова Аллаһа ибадәтә ҹәмләјин, кәнар шејләрин сизи јајындырмасына имкан вермәјин.\n«Ахыр ҝүнләрдә»ми јашајырыг? I һиссә\n«Ахыр ҝүнләрдә»ми јашајырыг? II һиссә


Q=16	C=0	SS=0	LS=16	PS=0	DC=0	LC=0	SD=0	BS=1	G0=0	G1=0	G2=0	DLID=az_RU	BODY=Aprel 28, 2018 - 5:21 PM Хәбәрин коду : 891219 Мәнбә : АБНА – Хәбәр Аҝентлији Link:\nӘһли Бејт (әлејһимус-сәлам) - АБНА – Хәбәр Аҝентлијинин вердији хәбәрә әсасән, Ниҝерија Ислам Һәракатынын Лидери Шејх Зәкзәки ҹәнаблары бујурублар: "Сәудијјә Әрәбистаны Инҝилтәрә вә АБШ-ын бир-баша вердиләри ҝөстәришинә әсасән Ниҝерија Ордусуна мадди јардым ҝөстәрәрәк 2015-ҹи илдә Зарија Фаҹиәсини, Шиә Сојгырымыны һәјата кечиртдиләр."\nО, бу ачыгламаны оғлу илә телефон данышыгларында сөјләјиб.\nНиҝерија Ислам Һәракатынын Лидери даһа сонра Ниҝерија режиминин онун Азадлығы мүгабилиндә гаршысына гојдуғу шәртләри рәдд едәрәк дејиб: "Тәһлүкәсизлик хидмәт органларынын забитләри илә мүзакирә апармағын һеч бир фајдасы јохдур."\n"Ахы неҹә онларла мүзакирә апараг, бир һалдаки бизим һеч бир сөз вә тәклифләримиз онлар үчүн әһәмијјәтли дејилдир"- дејә Шејх Зәкзәки ҹәнаблары дејибләр.\nШејх Зәкзәки сон сөзүнү белә вурғулајыб: "40 ил бундан өнҹә тәблиғ метотум неҹә идисә елә инди дә һәмин метотдур."\nГејд едәк ки, Шејх Зәкзәки тәһлүкәсизлик гүввәләри забитләринин она һансы шәртләр тәклиф етдикләринә ишарә етмәјиб.


Q=17	C=10	SS=5	LS=10	PS=1	DC=1	LC=0	SD=0	BS=0	G0=45	G1=28	G2=7	DLID=az_RU	BODY=Аллаһ јер үзүнү нијә јарадыб? | Мүждә\nДИЛИ: Aзәрбајҹан (кирил әлифбасы) Pidgin (West Africa) Јава (шәрги) Јава дили Јапонија жест дили Австралија жест дили Австрија жест дили Азәрбајҹан (латын әлифбасы) Албанија жест дили Алманија жест дили Америка жест дили Ангола жест дили Арҝентина жест дили Бали Белиз креолу Боливија жест дили Боснија Бразилија жест дили Валенсија Венесуела жест дили Вјетнам Галисија дили Гана жест дили Гајана креолу Гваделупа креолу Гватемала жест дили Гвинеа-Биссау креолу Гренландија Данимарка Дусун Еквадор жест дили Естонија жест дили Индонезија Индонезија жест дили Исвеч Исвеч жест дили Исвечрә ләһҹәсинин жест дили Италија жест дили Камбоҹа Квебек жест дили Кирибати Кисии Колумбија жест дили Комор (Нгазиджа) Конго Кореја жест дили Коста-Рика жест дили Лаос Латвија жест дили Литва Маврики креолу Мадагаскар жест дили Македонија Малајзија жест дили Малта Маркиз дили (Нуку-Һива) Маркиз дили (Һива-Оа) Маршалл Маҹарыстан жест дили Мексика жест дили Мјанма Непал Ниас Нидерланд Нидерланд жест дили Ниуе Ниҝериа пиҹини Норвеч Палау Панама жест дили Парагвај жест дили Пенсилванија-алман Перу жест дили Полша жест дили Понапе Португалија жест дили Раратонга Рејунјон креолу Румынија жест дили Салвадор жест дили Самоа Санҝир Сербија жест дили Сејшел креолу Словакија жест дили Соломон Адалары пиҹини Сомали Таити Токелау Тонга Тувалу Увеа Уелс Украјна Фарер Филиппин жест дили Финландија жест дили Фиҹи Франса жест дили Хмонг (ағ) Хорватија жест дили Чехија жест дили Чили жест дили Чин (Кантон, садәләшдирилмиш) Чин (Кантон, әнәнәви) Чин (мандарин, садәләшдирилмиш) Чин (мандарин, әнәнәви) Чин жест дили аббеј абуи абхаз агуаруна адангме адһола албан алман алур амһара аракуан ассам аттие аукан африкаанс ачоли ашағы алман ајмара аҹа аҹие бамана баса (Камерун) баса (Либерија) баск батак (дејри) батак (каро) батак (сималунгун) батак (тоба) бауле бенгал бете бетсимисарака (шимали) бетсимисарака (ҹәнуби) биак бикол бислама болгар булу варај варрау везо венда вејева волајта волоф га газах ган гарачы (Македонија) гарачы (Сербија) гарачы дили (Албанија) гарачы дили (Арҝентина) гарачы дили (Болгарыстан) гарачы дили (Румынија) гарачы дили (Шимали Јунаныстан) гарачы дили (Шәрги Словакија) гарачы дили (кирил) (Македонија) гарачы дили (Ҹәнуби Јунаныстан) гарифуна гокана гуарани гуарани (боливија) гуахиро гуере гуна гурмантче гуро гуҹарат гырғыз дамара дајак (Аһе) дајак (нгаҹу) дигорон дреһу дуала дхолуо еве едо ембера (катио) ермәни ермәни (гәрб) есан естон ефик занде зулу ибан ибанаг ибинда ибо иврит илок инакеанон инҝилис ирланд исланд исоко испан италјан кабил кабовердиану кабре кадазан какчикел кана каннада каонде карен (сго) каталан качин кекчи кечуа (Анкаш) кечуа (Ајакучо) кечуа (Боливија) кечуа (Куско) кечуа (Һуалјага Һуануко) кикамба киконго кикујју килуба кимбунду кинанде кинјаруанда кипенде кирунди кисонге кисси киче кичуа (Имбабура) кичуа (Пастаса) кичуа (Сантјаго-дел-Естеро) кичуа (Тена) кичуа (Чимборасо) конкани (деванагари) конкани (латын) кореја коса кпелле крио куангали куанјама кјангонде күрд курманҹи күрд курманҹи (Гафгаз) күрд курманҹи (кирил) күрд сорани күсаије кһаси ламба латгал латыш лаһу ленҹе лингала ловари лози ломве лувале луганда лугбара лунда мади мазахуа макасаи макуа малагаси малај малајалам мам мамбаи (Ермера) мамбве-лунгу мангарева мандјак манинка (шәрги) манипури мано маратһ масатек (Хуаутла) мајја маҹар мбукушу мегрел менде меру мизо мискито михе миштек (Тлахиако) миштек (Уахуапан) миштек (Ҝерреро) монгол море моту навахо нага-куки-чин (зотунг) нага-куки-чин (тиддим) нага-куки-чин (һакһа) нама науатл (Веракрус) науатл (Хуастека) науатл (Шимали Пуебла) науатл (мәркәзи) науатл (Ҝерерро) нгабар нгангела ндау ндебеле ндебеле (Зимбабве) ндонга ненгоне нзема нјанека нјунгве одиа окпе олу конзо оромо осетин отоми (Мескитал вадиси) отоми (Мехико штаты) паес пангасинан папјаменто (Аруба) папјаменто (Күрасао) пемон пиароа пилага пиҹин (Камерун) полјак помор португал португал (португал) пулар пәнҹаб пәнҹаб (шаһмуһи) рапануи ровиана руманјо румын рунгус рунјанкоре рус рус жест дили руторо саами (шимал) санго сапотек (Вилла Алта) сапотек (Истм) сапотек (Лачигуири) сапотек (гуевеа) сарамаккан сарнами свати себуан сена сенуфо (себаара) сепеди сепулана серб серб (латын) серер сесуто (Лесото) сетсвана сидамо сингал словак словен соли сотсил сранан-тонго суаһили суаһили (Конго) сунда сусу тагалог таи талјан тамил тандрој танкарана тараски тарахумара татар таҹик тви телугу тесо тетела тетум (Дили) тзелтал тив тигре тиревуҹу тлапанек тоабаите тоба ток-писин тораҹа тотонак тохолабал трук тсва тсонга тумбука тупури түрк түркмән уичи умбунду урду урһобо ујғур (кирил) фанте фарс фаталуку фин фон франсыз фрафра фриз фулфулде (Камерун) футуна (шәрги) харачии (харакуу) хорват хуастек (Сан-Луис-Потоси) чавакано чаморро чангана (Зимбабве) чех чибемба чинамванга чинјанја читонга читонга (Зимбабве) читонга (Малави) чичева чокве чол чонтал (Табаско) чопи чуабо чуваш шаванте шипибо-конибо шона шуара јакоуба јао јапон јоруба јукпа јунан јунан жест дили ҝерзе ҝитонга ҝүрҹү ҹола Һаити креолу Һиндистан жест дили Һондурас жест дили һаву һауса һереро һилигајнон һинд һири-моту һунсрик әрәб әрәб (Мәракеш) өзбәк өзбәк (латын)\n1. Аллаһ Јер күрәсини нә үчүн јарадыб?\nЈеһова Аллаһ Јер күрәсини инсан үчүн јарадыб. Бура бизим евимиздир. Илк инсанлар Адәм вә Һәвва ҝөјдә јашамаг үчүн јаранмамышдылар. Ҝөјдә јашамаг үчүн Аллаһ мәләкләри јаратмышды (Әјјуб 38:4, 7). Јеһова Аллаһ илк инсаны Әдән бағы адланан ҝөзәл ҹәннәтдә јерләшдирди (Јарадылыш 2:15—17). Аллаһ она вә онун ҝәләҹәк өвладларына јер үзүндә әбәди јашамаг имканы вермишди. Зәбур 37:29; 115:16 ајәләрини охујун.\nБашланғыҹда јалныз Әдән бағы ҹәннәт иди. Илк инсан ҹүтү төрәјиб бүтүн дүнјаја саһиб олмалы вә ону ҹәннәтә чевирмәли иди (Јарадылыш 1:28). Аллаһ бујурур ки, Јер күрәси һеч вахт мәһв олмајаҹаг, о, әбәдијјән бәшәријјәтин еви олараг галаҹаг. Зәбур 104:5 ајәсини охујун.\n2. Бәс нә үчүн дүнја инди ҹәннәт дејил?\nАдәмлә Һәвва Аллаһын сөзүндән чыхдылар, буна ҝөрә дә Јеһова Аллаһ онлары ҹәннәт бағындан говду. Ҹәннәт итирилди! Һеч бир инсан ону бәрпа етмәјә гадир дејил. Мүгәддәс Китаб ачыглајыр ки, о вахтдан бәри «дүнја шәрин ихтијарына верилиб» (Әјјуб 9:24). Јарадылыш 3:23, 24 ајәләрини охујун.\nЛакин Јараданымыз Јеһова һәр шејә гадирдир. О, бәшәријјәтлә бағлы илк нијјәтиндән дөнмәјиб (Әшија 45:18). Аллаһ бәшәријјәти әзәлдән нијјәт етдији дурума гајтараҹаг. Зәбур 37:11 ајәсини охујун.\n3. Ҹәннәт неҹә бәрпа олаҹаг?\nАллаһын тәјин етдији падшаһын, Иса Мәсиһин һакимијјәти дөврүндә ҹәннәт јер үзүндә бәрпа едиләҹәк. Армаҝеддон адланан дөјүшдә Мәсиһ өз башчылығы алтында олан мәләкләрлә бирҝә Аллаһа бојун әјмәјәнләрин һамысыны мәһв едәҹәк. Сонра Иса Мәсиһ Шејтаны тутуб мин иллијә буховлајаҹаг. Аллаһын халгы исә сағ галаҹаг, чүнки Иса Мәсиһ онлары һифз едиб ниҹат јолуна јөнәлдәҹәк. Онлар Ҹәннәтдә әбәди јашајаҹаглар. Вәһј 20:1—3; 21:3, 4 ајәләрини охујун.\n4. Әзаб-әзијјәтин сону нә вахт ҝәләҹәк?\nБәс Аллаһ пислији нә вахт јох едәҹәк? Иса пејғәмбәр сонун јахын олдуғуна ишарә едән әламәт вермишди. Бу ҝүн дүнјада ҹөвлан едән һадисәләр бәшәријјәти учурума сүрүкләјир. Бурадан мәлум олур ки, биз дөврүн јекунунда јашајырыг. Мәтта 24:3, 7—14, 21, 22 ајәләрини охујун.\nИса Мәсиһ миниллик һакимијјәти әрзиндә, ҝөјдән јери идарә едән заман әзаб-әзијјәтә сон гојаҹаг (Әшија 9:6, 7; 11:9). Һәмчинин о, Аллаһы севән инсанларын ҝүнаһларыны силәҹәк. Хәстәлик, гоҹалыг, өлүм дүнјадан ҝөтүрүләҹәк. Беләҹә, Иса Мәсиһ Аллаһын әзәли нијјәтини һәјата кечирәҹәк. Әшија 25:8; 33:24 ајәләрини охујун.\n5. Ҹәннәтдә кимләр јашајаҹаг?\nЈеһованын Шаһидләринин ибадәт евләриндә Аллаһы севән вә Онун јолларыны өјрәнән адамлар топлашыр\nҸәннәтдә Аллаһа табе олан инсанлар јашајаҹаг (1 Јәһја 2:17). Иса пејғәмбәр өз давамчыларына тапшырыб ки, һәлим инсанлары ахтарыб тапсынлар вә онлара Аллаһын јолу илә ҝетмәји өјрәтсинләр. Бу ҝүн Јеһова Аллаһ милјонларла инсаны Ҹәннәтдә јашамаг үчүн һазырлајыр (Сәфәнја 2:3). Јеһованын Шаһидләринин јығынҹагларында инсанлар јахшы әр, јахшы арвад, јахшы ата-ана олмағы өјрәнирләр. Ушагларла валидејнләр Аллаһа ибадәт едир вә Онун кәламындан бәһрәләнирләр. Микә 4:1—4 ајәләрини охујун.


Q=2	C=2	SS=0	LS=0	PS=0	DC=0	LC=0	SD=0	BS=2	G0=47	G1=27	G2=13	DLID=az_RU	BODY=Ҹинси тәҹавүзлә бағлы нәји билмәлијәм?\nҺәр ил милјонларла инсан зорланмаја мәруз галыр. Арашдырмалар ҝөстәрир ки, зәрәрчәкәнләрин әксәријјәти ҝәнҹләрдир.\nБир киши гәфилдән Афәти јерә јыхыр, о, нә баш вердијини баша дүшмүр. Афәт дејир: «Мүгавимәт ҝөстәрмәк үчүн әлимдән ҝәләни етдим. Гышгырмаға чалышдым, сәсим чыхмады. Итәләдим, јумругладым, тәпикләдим, ҹырмагладым — бир сөзлә, һәр шејә әл атдым. Бирдән бәдәнимә бычағын батдығыны һисс етдим, артыг мүбаризә апармаға ҝүҹүм галмады».\nБәс сән охшар вәзијјәтлә үзләшсәјдин, нә едәрдин?\nОла биләр, ахшам чөлә чыханда чох еһтијатлы олмаға чалышырсан, амма нә гәдәр еһтијатлы олсан да, белә һаллар баш верә биләр. Мүгәддәс Китабда дејилир: «Гачышы һәмишә бәрк гачанлар удмур,.. уғуру да һәмишә биликли адам газанмыр. Чүнки һамысынын габағына вахт вә тәсадүф чыхыр» (Ваиз 9:11).\nАфәт кими, бәзи ҝәнҹләр танымадыглары инсанлар, диҝәрләри исә танышлары, һәтта аилә үзвләри тәрәфиндән тәҹавүзүнә мәруз галыр. Мәсәлән, Наилә адлы бир гыз дејир ки, 10 јашы оланда гоншулугда јашајан јенијетмә бир оғлан ону зорламышды. Наилә дејир: «Мән чох горхмушдум вә утандығымдан әввәлҹә һеч кимә һеч нә дејә билмирдим».\nСӘН ҜҮНАҺКАР ДЕЈИЛСӘН\nАфәт бу ҝүнә кими өзүнү гынајыр. О дејир: «О ҝеҹә баш верәнләр ҝөзүмүн өнүндән ҝетмир. Ҝәрәк даһа чох мүбаризә апарајдым. Анҹаг о, мәни бычаглајандан сонра горхудан донуб галдым, артыг һеч нә едә билмәдим, амма етмәлијдим».\nНаилә дә ејни һиссләрлә мүбаризә апарыр. О дејир: «Бу гәдәр садәлөвһ олуб она инанмамалыјдым. Валидејнләрим баҹымла мәнә тапшырмышды ки, һәјәтдә һәмишә бир јердә ојнајаг, амма мән онлара гулаг асмадым. Өзүм өз башыма бәла ачдым. Баш верәнләр аиләм үчүн зәрбә олду, буна ҝөрә һеч ҹүр өзүмү бағышлаја билмирәм. Ән чох бу һисс мәнә әзаб верир».\nӘҝәр сән дә, Афәт вә Наилә кими, өзүнү ҝүнаһландырырсанса, бир шеји јадындан чыхартма — сән ҝүнаһкар дејилсән, бу һадисә сәнин истәјинлә олмајыб. Бу мәсәләјә әһәмијјәтсиз јанашан бәзиләри тәҹавүзкара бәраәт газандырараг «гыз өзү буна шәраит јарадыб» кими ифадәләр ишләдирләр. Анҹаг һеч ким бу ҹүр рәфтара лајиг дејил. Әҝәр сән дә белә дәһшәтли һадисәнин гурбаны олмусанса, әмин ол, сән ҝүнаһкар дејилсән!\nӘлбәттә, «сән ҝүнаһкар дејилсән» ифадәсини охумаг асандыр, амма өзүнү буна инандырмаг чох чәтин ола биләр. Бәзиләри һәр шеји ичинә салыр, өзләрини гынајыр вә бәдбинлијә гапылырлар. Нәзәрә ал ки, сусмағын сәнә һеч бир хејри олмајаҹаг, әксинә, тәҹавүзкарын ишинә јарајаҹаг. Вәзијјәтдән башга ҹүр чыхмаға чалыш.\nБАШ ВЕРӘНЛӘРИ ДАНЫШ\nМүгәддәс Китабда дејилир ки, дәһшәтли фаҹиә илә үзләшән Әјјуб пејғәмбәр белә демишди: «Дәрдими ачыб-төкәҹәјәм» (Әјјуб 10:1). Сән дә үрәјини бошалтсан, хејрини ҝөрәҹәксән. Етибар етдијин бир инсанла дәрдини бөлүш, вахт кечдикҹә баш верәнләрлә барышаҹаг вә гәлб раһатлығы тапаҹагсан.\nБу ағыр јүкү тәк дашыма, һиссләрини киминләсә бөлүш\nБунун фајдасыны ҝөрән Афәт дејир: «Јахын рәфигәмлә сөһбәт едәндән сонра о, мәни һәр шеји јығынҹағын ағсаггалларына данышмаға тәшвиг етди. Нә јахшы ки, онун мәсләһәтинә гулаг асдым. Онлар бир нечә дәфә отуруб мәнимлә сөһбәт етдиләр вә мәнә мәһз еһтијаҹым олан сөзләри — бу һадисәнин мәним үзүмдән баш вермәдијини, мәним һеч бир ҝүнаһым олмадығыны дедиләр».\nНаилә исә башына ҝәләнләри валидејнләринә данышды. О дејир: «Онлар мәнә чох дәстәк олдулар. Дедиләр ки, чәкинмәдән һәр шеји онлара даныша биләрәм. Бу, мәнә ичимдәки гәзәби азалтмаға вә кәдәрә гапылмамаға көмәк етди».\nДуанын да Наиләјә бөјүк көмәји олду. О дејир: «Дәрдими Аллаһа данышмагла раһатлыг тапырдым, хүсусилә дә, үрәјими башгаларына ача билмәјәндә. Аллаһа һәр шеји ачыб даныша билирәм. Бу, мәнә гәлб раһатлығы вә сакитлик верир».\nСән өзүн дә ҝөрәҹәксән ки, вахт кечдикҹә јара сағалыр (Ваиз 3:3). Физики вә емосионал сағламлығынын гајғысына гал. Кифајәт гәдәр истираһәт ет. Ән башлыҹасы исә, һәр ҹүр тәсәлли Аллаһы олан Јеһоваја бел бағла (2 Коринфлиләрә 1:3, 4).\nҜӨРҮШМӘК ҮЧҮН КИФАЈӘТ ГӘДӘР ЈЕТКИНСӘНСӘ\nӘҝәр ҝөрүшдүјүн инсан сәни ҹинси јахынлыг етмәјә тәһрик едирсә, гәти шәкилдә: «Еләмә!» вә ја «Әлини чәк!» — демәкдән чәкинмә. Севҝилини итирмәкдән горхма. Әҝәр буна ҝөрә сәни атаҹагса, демәли, о, сәнә лајиг дејил! Сән даһа јахшысына — шәхсән сәнә вә принсипләринә һөрмәтлә јанашан бир инсана лајигсән.\n«Орта мәктәбдә оғланлар архадан бүстһалтеримдән дартыб дејирдиләр ки, онларла ҹинси әлагәдә олсам, әсл һәзз дујаҹағам» (Ајдан).\nСәнҹә, һәмин оғланларын һәрәкәтинә нә ад вермәк олар?\n«Автобусда бир оғлан мәнә ијрәнҹ сөзләр демәјә вә әл-гол атмаға башлады. Мән онун әлиндән вуруб дедим ки, јанымдан чәкилсин. Оғлан мәнә елә бахды ки, елә бил, дәлијәм» (Меһрибан).\n«Кечән ил бир оғлан она “јох” демәјимә бахмајараг, мәндән әл чәкмәди, мәндән хошу ҝәлдијини вә ҝөрүшмәк истәдијини деди. Һәрдән голума тохунурду. Мән она дејирдим, өзүнү јығышдырсын, амма о, мәһәл гојмурду. Бир ҝүн әјилиб ајаггабымы бағлајанда о, јанымдан вурду» (Бану).\nСәнҹә, һәмин оғланын һәрәкәтләринә нә ад вермәк олар?\nБу суалларын һамысынын дүзҝүн ҹавабы Ҹ вариантыдыр.\nСаташмаг флирт вә шылтаглыгдан нә илә фәргләнир?\nСаташмаг биртәрәфли олур вә сән о адама «јох» десән дә, давам едир.\nСаташмаг ҹидди мәсәләдир, һәтта зорланмаја ҝәтириб чыхара биләр.\nӨзүмү ҝүнаһкар һисс едәндә нә едәҹәјәм?\nҮрәјими ачыб-бошалда биләҹәјим јеткин инсан кимдир?\nwww.jw.org сајтында «Һәмјашыдларын нә дејир? Сәнә саташанда» адлы видеоја бах. (Дахил ол: МҮГӘДДӘС ЈАЗЫЛАРЫН ТӘЛИМЛӘРИ > ЈЕНИЈЕТМӘЛӘР)


Q=3	C=3	SS=0	LS=0	PS=3	DC=0	LC=0	SD=0	BS=2	G0=20	G1=14	G2=5	DLID=az_RU	BODY=Јаирин гызы дирилир | Иса пејғәмбәрин һәјаты\nЈаирин гызы дирилир\nМӘТТА 9:18, 23—26 МАРК 5:22—24, 35—43 ЛУКА 8:40—42, 49—56\nИСА ПЕЈҒӘМБӘР ЈАИРИН ГЫЗЫНЫ ДИРИЛДИР\nЈаир Иса пејғәмбәрин ганахмадан әзијјәт чәкән гадыны сағалтдығыны ҝөрүр. Гызынын артыг өлдүјүнү дүшүнсә дә, әминдир ки, пејғәмбәр ону дирилдә биләр (Мәтта 9:18). Бәс ҝөрәсән, гыза һәлә дә үмид вар?\nИса Мәсиһ һәлә сағалтдығы гадынла данышмагда икән бир нечә киши ҝәлиб Јаирә дејир: «Гызын өлдү. Даһа Устада әзијјәт вермә» (Марк 5:35).\nБу, неҹә дә бәд хәбәрдир! Ҹәмијјәтдә һөрмәт-иззәт саһиби олан бу киши инди аҹиздир, онун ҝөзүнүн ағы-гарасы јеҝанә гызы өлүб. Сөһбәти ешидән Иса пејғәмбәр дөнүб Јаирә тохтаглыг верир: «Горхма, сән бирҹә инан» (Марк 5:36).\nИса пејғәмбәр Јаирлә бирҝә онун евинә ҝедир. Евә чатанда ҝөрүрләр ки, һамы бир-биринә дәјиб: кими ағлајыр, кими шивән гопарыр, кими дәрддән синәсини дөјүр. Пејғәмбәр ичәри ҝириб гәрибә бир шеј дејир: «Ушаг өлмәјиб, јатыр» (Марк 5:39). Орадакылар буну ешидәндә Иса пејғәмбәрә ҝүлүрләр, чүнки ушағын өлдүјүнү билирләр. Лакин Аллаһын ҝүҹү илә пејғәмбәр ҝөстәрәҹәк ки, өлән инсаны дирилтмәк мүмкүндүр вә бу, јатан инсаны јухудан ојатмаг кими бир шејдир.\nИса пејғәмбәр Бутрус, Јагуб, Јәһја вә гызын ара-анасындан савајы һамыны бајыра чыхарыр. Сонра онларла бирҝә ушағын јатдығы отаға ҝирир. О, гызын әлиндән тутуб: «Талита куми», — дејир. Бу сөзүн мәнасы «гызҹығаз, сәнинләјәм, галх» демәкдир (Марк 5:41). Гыз о андаҹа дуруб ҝәзмәјә башлајыр. Буну ҝөрән Јаирлә арвадынын севинҹи јерә-ҝөјә сығмыр! Ушағын, һәгигәтән дә, дирилдијини сүбут етмәк үчүн Иса пејғәмбәр дејир ки, она јемәк версинләр.\nПејғәмбәр шәфа вердији адамлара һәмишә дејир ки, бу барәдә һеч кимә һеч нә демәсинләр. О, гызын валидејнләринә дә буну тапшырыр. Амма севинҹәк олан валидејнләри вә һадисәнин шаһиди олан диҝәр инсанлар бу хәбәри бүтүн әразијә јајырлар (Мәтта 9:26). Мәҝәр сиз севдијиниз инсанын дирилдијини ҝөрсәјдиниз, буну севинә-севинә башгаларына данышмаздыныз? Бу, Иса пејғәмбәрин дирилтдији икинҹи инсандыр ки, Мүгәддәс Китабда гејдә алыныб.\nЈаирә һансы хәбәр ҝәтирирләр вә Иса пејғәмбәр она неҹә тохтаглыг верир?\nОнлар Јаирин евинә ҝәләндә вәзијјәт нә јердә иди?\nНәјә ҝөрә Иса пејғәмбәр өлән ушағын јатдығыны дејир?\nӨлүләрин дирилмәси мүмкүндүрмү?\nӘзизләриниздән кимисә итирмисинизми? Мүгәддәс Китабда јазылан вәд сизә тәсәлли верә вә көмәк едә биләр.\nИса өлүләри дирилдир


Q=5	C=5	SS=1	LS=0	PS=0	DC=0	LC=0	SD=0	BS=3	G0=79	G1=50	G2=22	DLID=az_RU	BODY=Икинҹи мүһарибә башлајыр - Ислам тарИхИндәкИ ролу Мө`минләр анасы Ајишәнин\nДахили мүһарибә башлајыр\nҺәгигәт ашкар олду\nТәлһә вә Зүбеје һәдәфләриндә тәрәддүд едирләр.\nИкинҹи мүһарибә башлајыр\nИлаһи! Сән шәһид ол. Чүнки сән адилсән.\nТәбәри јазыр: Осман ибни Һәнифин ҝирифтарчылыг хәбәри “Һәким ибни Ҹәбәлә” (Бәсрәнин танынмыш шәхсләриндән бири иди ) јетишди. Бәсрәлиләрлә Абдуллаһ ибни Зүбејрин јанына ҝедиб, мүгавиләјә әсасән Омсанын бурахылмасына тәләб етди.\nҺәким ибни Ҹәбәлә ахырда бу ҹүмләни дә әлавә етди. Аллаһа анд олсун ! Әҝәр тәрәфдарым олсајды, мүгавиләни поздуғунуза ҝөрә сизинлә мүһарибә едәрдим. Өлдүрүләнләрин интигамын сиздән аларам. Абдуллаһ! Ынди сизин ганыныз бизә һалалдыр. Чүнки сиз бизим гардашларымызы вә ҝүнаһсыз мүсәлманлары өлдүрмүсүнүз. Абдуллаһ! Мүсәлманлары гылынҹдан кеширдәндә Аллаһдан горхмадыныз?\nАбдуллаһ деди: – Һәким! Биз онлары Османын гатилләринин әвәзинә өлдүрдүк.\nҺәким деди: – Аллһадан горхун! Онун гәзәбиндән чәкинин! Онларын һеч бири Османын гатили дејилди.\nАбдуллаһ ибни Зүбејр деди: – Һәким! Бизим ахыр сөзүмүз будур ки, Әли хилафәтдән узаглачмајынҹа онуназадлығын истәмә.\nБу вахт Һәким сәмаја үз тутуб деди: – еј адил Аллаһ өзүн шаһид ол! Мән лазым олан нәсиһәти етдим амма онлар ибрәт ҝөтүрмәдиләр.\nاللهم انک حکم عدل فا شهد\nҺәким сонра достларына үз тутуб деди: – Мән бунларла мүһарибә етмәји өзүмә вәзифә билирәм. Һәр кәс дөјүшмәк истәмир достларымын ҹәрҝәсиндән узаглашсын. Һәким бу сөзү дејиб, достлары илә Ајишәнин ордусуна һүҹум етди. Беләликлә онлар арасында ганлы мүһарибә баш верди. Һәкимин башы мүһарибәјә гарышдығы вахт Ајишәнин әсҝәрләринән бири гәфилдән гылынҹы онун ајағына вурду. Һәкимин ајағы кәсилди. Һәким кәсилмиш ајағыны әлинә ҝөтүрүб әсҝәрин бојнундан елә вурду ки, әсҝәр јерә јыхылды. Һәким сүрүнә сүрүнә өзүнү әсҝәрин үстүнә атды вә ону өлдүрдү вә сонра әсҝәрин өлүсүнә сөјкәнди. Һәмин вахт бир јолдан кечән ондан сорушд: Һәким ким сәни бу гара ҝүнә гојуб? Һәким деди: – Мәним архамдакы киши. Һәкимин јаралары чох ағыр олдуғундан аз бир мүддәтдән сонра вәфат етди1.\nТәбәри јазыр: Ајишәнин ордусу Һәкимин гәтлиндән сонра јенидән Осман ибни Һәнифи өлдүрмәк гәрарына ҝәлдиләр. Осман деди: – Билирсиниз ки, гардашым Сәһл ибни Һәниф Мәдинәнин һакимидир. Әҝәр мәни өлдүрсәниз ода сизин Мәдинәдә ки аиләнизи мәһв едәҹәк. Буна ҝөрә дә онлар Османы өлдүрмәк фикриндән дөндүләр2.\nЕј Пејғәмбәр¡-н сәһабәләри намаздан бәрк јапышын\nБиринҹи вә икинҹи муһарибәдә Ајишәнин ордусу галиб ҝәлди вә Бәсрә шәһәрини тамамилә өз әлинә кечирди. Амма сонра шиддәтли вә дахили бир мүһарибә баш верди. Чүнки Тәлһә чалышырды ки, гәләбәдән сонра пиши намазлығы (ки, хилафәт нишанәси сајылырды) әлә кечирсин Зүбејр дә чалышырды ки, бу мәгамы әлдән вермәсин. Беләликлә онлар арасында меһраб вә пиш намазлыг үстә бөтүк бир ихтилаф јаранды. Намазын гәза олмасына аз галмыш Мүсәлманлар фәрјад етдиләр:\nНамаз, Намаз! Еј Пејғәмбәр¡-ин сәһабәләри намаздан бәрк јапышын. Онун гәза олмасындан горхун! Амма ихтиаф јенә дә давам етди. Ајишә өзү ҝәлиб проблеби һәлл етди. Бир ҝүн Тәлһәнин оғлу пишинамаз, бир ҝүн исә Зүбејрин оғлу пиши намаз олду.\nИбни Сәд “Тәбәгат” китабында јазыр: Буна бахмајараг јенә дә ихтилаф һәлл олмады. Биринҹи кимин пишинамаз олмасы һагда ихтилаф дүшдү.\nБири меһрабда дурур о бири ону меһрабдан чыхарырды. Ахырда иш пүшк атмагла нәтиҹәләнди. Пүшк атмагда Тәлһәнин оғлу галиб ҝәлди. О намаздаЗүбејрин оғлуну әсәбләшдирмәк үчүн “سال سائل بعذاب واقع” ајәсини охуду 1.\nВај белим сынды\nТәбәри Ҹон ибни Гүтадәдән нәгл едир: Мән Зүбејрин јанында идим. Бир атлы ҝәлиб, деди: – Салам олсун сәнә еј Әмир!\nЗүбејр: Вә әлејкәссалам.\nАтлы: Әмир! Инди Әлинин ордусу филан јерә јетишди. Амма силаһлары вә әсҝәрләри чох аздыр вә үрәкләриндә горху вар.\nҸон дејир: Әли ™-ын ордусу Бәсрәјә јахынлығына јетишмишди. Бу вахт башга бир атлы ҝәлиб деди: –\nСалам олсун сәнә еј Әмир:\nАтлы: Әмир Сизә тәрәф ҝәлән бу орду Әлинин ордусудур. Әммар Јасир дә онларын арасында иди. Мән онунла сөһбәт етдим.\nЗүбејр: Сәһв едирсән. Әммар Әлинин ордусунда олнаналыдыр.\nАтлы: Әмир Аллаһа анд олсун ки, сәһв етмирәм Әммар Әлинин ордусундадыр.\nЗүбејр: Аллаһа анд олсун! Аллаһа Әммары Әлинин ордусунда гәрар вермәмәлидир.\nАтлы: Аллаһ шаһиддир ки, Әммар Әлинин ордусунда иди.\nНәһајәт Зүбејр нә гәдәр инкар етдисә, атлы сөзүндән дөнмәди. Зүбејр онун исрарыны ҝөрүб, јахынларындан бирини Әлинин ордусуна ҝөндәрди ки, һадисәни јахындан арашдырсын.\nҸон ибни Гүтадә дејир: Чох кечмәди ки, о гајытды вә деди: – Зүбејр! Аллаһа анд олсун. О дедикләри дүздүр. Мән дә Әммары Әлинин ордусунда ҝөрдүм.\nБу вахт Зүбејр һәгигәти дәрк етди. Вә өзүндән өзүндән ихтијарсыз фәрјад етди: Вај белим сынды. Бизи мәһв едәҹәкләр. “Зүбејрин бәдәнини елә титрәјирди ки, силаһы бәдәниндә титрәјирди.\nҸон дејир: Мән бу мәнзәрәни ҝөрәндән сонра елә бил гәфләт јухусундан ајылдым. Өз-өзүмә дедим: Вај олсун мәнә. Мән истәјирдим бу кишинин гошунунда дөјүшүб, онун јолунда өләм. Һалбуки о өзүнү азғын, тутдуғу јолу исә батил һесаб едир. Мүтләг бу һагда Пејғәмбәр ¡ бујуруб: Әммар Һансы тәрәфдә олса, һәмин тәрәф һагдыр.1 Буна ҝөрә дә Зүбејр Әммары Әли ™-ын ордусунда олдуғундан чох нараһат иди.2\nБиз өзүмүз јолу итирдијимиз һалда башгаларына рәһбәрлик едирик.\nТәбәри Овф Әрабидән нәгл едир6 Тәлһә вә Зүбејр Бәсрә мәсҹидиндә иди. Бу вахт бир нәфәр мәсҹидә дахил олду вә онлара деди: –\nСизи анд верирәм Аллаһа бу мүһарибә вә гијам һагда Пејғәмбәр ¡-дән әмр вармы?\nТәлһә ҹаваб тапмағындан өзүн ҹаһиллијә вуруб, мәсҹиддән чыхды. Сонра һәмин шәхс Зүбејрә үз тутуб, јенидән ондан мәсәләјә ајдынлыг ҝәтирмәјә тәләб етди.\nЗүбејр деди: – Јох, Бу һагда Пејғәмбәр ¡-дән һеч бир әмр вә ҝөстәриш алмамышыг. Бизи бура ҝәтирән сизин бејтулмалынызда ҹәм олмуш бөјүк мал-дөвләтдир. Истәјирик ки, сизинлә бу мал дөвләтдә шәрик олаг.\nТәбәри Зүбејрин гуламы Әби Өмәрдән нәгл едир: Бәсрәлиләр Тәлһә вә Зүбејрлә беј`әт етдикдән сонра Зүбејр онлара деди: –\nӘҝәр мин нәфәр силаһлы вә дөјүшчү мәнимлә һәмкарлыг етсә, Әлијә имкан вермәрәм Бәсрәјә дахил олсун.\nАмма бәсрәлиләр она ҹаваб вермәди: Зүбејр вәзијјәти белә ҝөрәндә, деди: – Ҹамаат! Бу һәмин фитнә вә фәсаддыр ки, Пејғәмбәр ¡ һәмишә ондан бизә хәбәр веририди.\nӘбу Өмрә дејир: Зүбејрә е`тираз едәрәк, дедим:\nЗүбејр: Нијә фитнә-фәсад адландырдығын әмәлә тәрәф ҹан атырсан?\nЗүбејр деди: – Сус! Биз башгаларына јол ҝөстәрмәјимизә бахмајараг, өзүмүз доғру јолу таныја билмирик. Бәли мән һәјатымда һәр иш ҝөрмәздән әввәл онун агибәтин фикирләшиб, сонра һәмин иши әнҹам верәрдим. Амма бу ишин ахыры мәним үшүн һеч ҹүр ајдын дејил.1\nТәбәри Әлгәмә ибни Вәггасдан нәгл едир: Тәлһә, Зүбејр вә Ајишәнин Әли илә мүһарибә етмәк үчүн Бәсрәјә ҝәлдији ҝүнләрдә Тәлһәјә диггәт едирдим. Ону һәмишә нараһат вә фикирлисән? Нијә ҝөрә нараһатсан? Әҝәр Әли илә дөјүшмәк истәмирсән, ордудан чыхыб, евинә гајыт.\nТәлһә деди: – Әлгәмә! Әввәлләр биз мүсәлманлар дүшмәнин гаршысында бир идик. Тәәссүфләр олсун ки, бу ҝүн ики мүхалиф дәстә кими гаршы-гаршыја дајанмышыг вә бир-биримизи дөјүшәчағырырыг.\nТәлһә ахырда буну әлавә етди: Әлгәмә! Османын гәтлиндә мән бир хәта етдим ки, дүзәлән дејил. Мәҝәр мәним ганым онун интигамын алмаг үчүн төкүлә2.\nБу һадисәләри мөтәбәр мәнбәләрдән нәгл етдик. Бундан сонра белә нәтиҹә алмаг олар ки,Тәлһә вә Зүбејрин һәдәфләринин доғру олмасына инамлары јох иди. Онлар бу ишин пис агибәтиндән горхурдулар.\nАмма Имам Әли™ онларын әксинә һәдәфинин тамамилә дүзҝүн олдуғуна инанырды. Һәзрәт хүтбәләринин бириндә бу һагда бујурур:\nМән инанырам ки,бу дөјүшдә Аллаһ таала мәнә көмәк олаҹаг вә мән галиб ҝәләҹәјәм. Чүнки мәним јәгиним вар ки, мән һаггам. Бу барәдә һеч бир шәкким вә нараһатчылыгым јохдур.


Q=5	C=1	SS=1	LS=0	PS=1	DC=3	LC=0	SD=0	BS=2	G0=37	G1=26	G2=9	DLID=az_RU	BODY=Бејтанијјәдә Шимонун евиндә | Иса пејғәмбәрин һәјаты\nБејтанијјәдә Шимонун евиндә\nМӘТТА 26:6—13 МАРК 14:3—9 ЈӘҺЈА 11:55—12:11\nИСА ПЕЈҒӘМБӘР БЕЈТАНИЈЈӘЈӘ ГАЈЫДЫР\nМӘРЈӘМ ИСА ПЕЈҒӘМБӘРИН БАШЫНА ӘТИРЛИ ЈАҒ СҮРТҮР\nИса пејғәмбәр Әриһадан чыхыб Бејтанијјәјә үз тутур. Әриһа илә Бејтанијјә арасында һарадаса 20 километрлик мәсафә вар вә јол јохушдур. Әриһа дәниз сәвијјәсиндән тәхминән 250 метр ашағыда, Бејтанијјә исә 610 метр јүксәкликдә јерләшир. Илазәрлә ики баҹысы Бејтанијјәнин балаҹа кәндиндә јашајырлар. Бу кәнд Јерусәлимдән һарадаса үч километр аралыда, Зејтун дағынын шәрг јамаҹында јерләшир.\nЈерусәлимә Пасха бајрамына артыг хејли адам ҝәлиб. Онлар пакланмаг үчүн габагҹадан ҝәлибләр. Ола билсин, онлар ја мејитә тохунублар, јахуд диҝәр сәбәбләрә ҝөрә натәмиз олублар (Јәһја 11:55; Сајлар 9:6—10). Тез ҝәләнләр мәбәдә јығышырлар. Онлара мараглыдыр, ҝөрәсән, Иса Мәсиһ бајрама ҝәләҹәк, јохса јох (Јәһја 11:56).\nИса пејғәмбәрлә бағлы чохлу мүбаһисәләр ҝедир. Бәзи дин хадимләри ону тутуб өлдүрмәк истәјирләр. Һәтта сәрәнҹам верибләр ки, онун јерини билән хәбәр версин (Јәһја 11:57). Бу дин хадимләри Иса Мәсиһ Илазәри дирилдәндән сонра да ону өлдүрмәјә ҹәһд ҝөстәрмишдиләр (Јәһја 11:49—53). Буна ҝөрә дә Иса Мәсиһин ҹамаатын гаршысына чыхаҹағына шүбһә етмәләри нормалдыр.\nИса Мәсиһ Бејтанијјәјә ҹүмә ҝүнү, јәни «Пасха бајрамына алты ҝүн галмыш» ҝәлиб чатыр (Јәһја 12:1). Нөвбәти ҝүн (шәнбә ҝүнү, нисанын 8-и) ҝүн батандан сонра башлајыр. Мәсиһ дә мәһз буна ҝөрә шәнбә ҝүнүндән әввәл сәфәрини баша вурур. О, Әриһадан шәнбә ҝүнү ҝәлә билмәзди, чүнки Гануна әсасән, ҹүмә ҝүнү ахшам ҝүнбатандан шәнбә ҝүнү ҝүнбатана гәдәр јәһудиләр үчүн јол ҝетмәк гадаған иди. Чох ҝүман ки, Иса пејғәмбәр, һәмишә олдуғу кими, Илазәрҝилә ҝедир.\nШәнбә ҝүнү Бејтанијјә сакинләриндән Шимон адлы бир нәфәр Исаҝили, о ҹүмләдән Илазәри шам јемәјинә дәвәт едир. Бу адам еһтимал ки, әввәлләр ҹүзамлы олдуғу үчүн ону ҹүзамлы Шимон чағырырлар. Марта она хас олан гајғыкешликлә гонаглара гуллуг едир. Мәрјәм исә диггәтини әсасән пејғәмбәрә јөнәлдиб. Лакин бу дәфә онун һәрәкәти мүбаһисәјә сәбәб олур.\nМәрјәм «әтирли јағ, халис нард олан» балаҹа бир габы ачыр (Јәһја 12:3). Бу чох баһалы јағдыр, онун гијмәти бир иллик әмәкһаггына (300 динар) бәрабәрдир. Мәрјәм јағы ҝөтүрүб пејғәмбәрин башына вә ајагларына сүртүр, сонра сачы илә гурулајыр. Јағын әтри бүтүн еви бүрүјүр.\nШаҝирдләри буна һирсләниб дејирләр: «Бу, әтирли јағы нијә зај едир?» (Марк 14:4). Һәтта Јәһуда Искәрјут етираз едир: «Нә үчүн бу әтирли јағы үч јүз динара сатыб пулуну касыблара пајламадыг?!» (Јәһја 12:5). Әслиндә, касыблар Јәһуданы марагландырмыр. О, шаҝирдләрә аид олан пул гутусундан оғурлуг етдији үчүн белә дејир.\nИса пејғәмбәр Мәрјәми мүдафиә едир: «Бу гыздан нә истәјирсиниз? О, мәним үчүн саваб иш ҝөрдү. Касыблар һәмишә јаныныздадыр, мән исә һәмишә јанынызда олмајаҹағам. О, јағы үстүмә төкмәклә мәни дәфнә һазырлады. Инанын, мүждә дүнјанын һарасында тәблиғ олунса, бу гадынын ҝөрдүјү ишдән данышыб ону јад едәҹәкләр» (Мәтта 26:10—13).\nИса пејғәмбәр артыг икинҹи ҝүндүр ки, Бејтанијјәдәдир. Онун бурада олмасы хәбәри бүтүн әтрафа јајылыб. Бу сәбәбдән Иса пејғәмбәри, һәмчинин онун дирилтдији Илазәри ҝөрмәк үчүн Шимонун евинә чохлу адам ҝәлир (Јәһја 12:9). Бөјүк каһинләр Иса Мәсиһи дә, Илазәри дә өлдүрмәк истәјирләр. Онларын фикринҹә, чохларынын Мәсиһә иман ҝәтирмәсинә сәбәб Илазәрин дирилмәсидир. Ҝөрүн бу бөјүк каһинләр неҹә пис адамлардыр!\nМәбәддә ҹамаат нәдән данышыр?\nНәјә ҝөрә Иса Мәсиһ Бејтанијјәјә шәнбә ҝүнү јох, ҹүмә ҝүнү ҝәлир?\nМәрјәмин һансы һәрәкәти мүбаһисәјә сәбәб олур вә пејғәмбәр ону неҹә мүдафиә едир?\nБөјүк каһинләрин пис адам олдуглары нәдән ҝөрүнүр?


Q=6	C=3	SS=1	LS=2	PS=0	DC=1	LC=0	SD=0	BS=2	G0=102	G1=89	G2=41	DLID=az_RU	BODY=Лүтфүнә ҝөрә Аллаһа миннәтдарыг | Тәлим\nДИЛИ: Aзәрбајҹан (кирил әлифбасы) Јапонија жест дили Австралија жест дили Азәрбајҹан (латын әлифбасы) Алманија жест дили Америка жест дили Ангола жест дили Арҝентина жест дили Бразилија жест дили Венесуела жест дили Вјетнам Данимарка Еквадор жест дили Зимбабве жест дили Индонезија Исвеч Испанија жест дили Кирибати Колумбија жест дили Литва Македонија Мексика жест дили Мјанма Непал Нидерланд Ниҝериа пиҹини Норвеч Парагвај жест дили Перу жест дили Полша жест дили Самоа Соломон Адалары пиҹини Тувалу Уелс Украјна Финландија жест дили Фиҹи Чили жест дили Чин (мандарин, садәләшдирилмиш) Чин (мандарин, әнәнәви) Чин жест дили адангме албан алман амһара африкаанс ачоли ајмара баса (Камерун) башгырд бенгал бикол болгар булу варај венда волајта га ган гуарани гуҹарат гырғыз дхолуо еве ермәни естон ефик занде зулу ибо иврит илок инҝилис исланд исоко испан италјан каннада каонде каталан кечуа (Боливија) кикамба кикујју кинјаруанда кирунди кореја коса куангали куанјама күрд курманҹи (Гафгаз) күрд курманҹи (кирил) ламба латыш лози лувале луганда лунда малагаси малај малајалам мамбве-лунгу маратһ мајја маҹар мбунда михе монгол море ндебеле ндебеле (Зимбабве) ндонга нзема окпе олу конзо оромо осетин пангасинан папјаменто (Күрасао) полјак португал пәнҹаб румын рунјанкоре рус санго сапотек (Истм) свати себуан сепеди серб серб (латын) сесуто (Лесото) сетсвана сидамо сингал словак словен сотсил сранан-тонго суаһили тагалог таи тамил татар таҹик тви телугу тетела тетум (Дили) тив тигре ток-писин тсва тумбука түрк түркмән урду урһобо фарс фин фон франсыз хорват чех чибемба чинјанја читонга читонга (Малави) чичева чуваш шона јао јапон јоруба јунан ҝүрҹү һауса һилигајнон һинд һири-моту әрәб өзбәк\n«Һамымыз... лүтф үстүндән лүтф алдыг» (ЈӘҺ. 1:16).\nНӘҒМӘ: 95, 13\nЈеһованын бәшәријјәтә ҝөстәрдији ән бөјүк лүтф һансыдыр?\nНә ҝөстәрир ки, бизә ҝүнаһ јох, Аллаһын лүтфү һакимдир?\nЈеһованын лүтфү бизә һансы хејир-дуалары бәхш едир?\n1, 2. а) Иса Мәсиһин чәкдији мәсәли данышын. б) Бу мәсәлдә сәхавәт вә лүтф кими хүсусијјәтләр неҹә вурғуланыр?\nБИР кишинин үзүм бағы вар иди. О, сәһәр тездән базар мејданына ҝедир ки, бағында ишләмәк үчүн ишчиләр тапсын. Тапдығы ишчиләр онун тәклиф етдији әмәкһаггына ишләмәјә разылашыб онунла ҝедирләр. Бағ саһиби ҝөрүр ки, јенә ишчи лазымдыр вә ҝүн әрзиндә бир нечә дәфә базар мејданына ҝедиб муздлу ишчи тутур. О һәтта ҝүнүн сонунда тапдығы ишчиләрә дә ејни мигдарда зәһмәт һаггы тәклиф едир. Ахшам дүшәндә үзүмлүјүн саһиби ишчиләри чағырыр вә һамысына, бүтүн ҝүнү ишләјәнә дә, бир саат ишләјәнә дә ејни зәһмәт һаггы верир. Сәһәрдән ишләјән ишчиләр наразылыг етмәјә башлајырлар. Онда үзүмлүјүн саһиби дејир: «Мәҝәр тәклиф етдијим мәбләғә ишләмәјә разылашмадыныз? Мәним ишчиләрә истәдијим гәдәр әмәкһаггы вермәјә ихтијарым чатмыр? Јохса сәхавәтли олдуғуму ҝөрүб пахыллығыныз тутур?» (Мәт. 20:1—15).\n2 Иса Мәсиһин чәкдији бу мәсәл Јеһованын Мүгәддәс Китабда тез-тез ады чәкилән бир хүсусијјәтини — лүтфүнү вурғулајыр. (2 Коринфлиләрә 6:1 ајәсини охујун.) Әслиндә, бир саат ишләјән ишчиләрә бүтүн ҝүнлүк әмәкһаггы дүшмүрдү. Садәҹә, үзүмлүјүн саһиби онлара лүтф ҝөстәрди. Мүгәддәс Китабын бир чох тәрҹүмәләриндә «инајәт» кими тәрҹүмә олунан «лүтф» сөзү илә бағлы бир алим демишди: «Бу сөз, инсана тәмәннасыз олараг вә газанмадығы һалда верилән бәхшишә аид ишләнир».\nЈЕҺОВА АЛЛАҺЫН ӘНАМЫ\n3, 4. Јеһова Аллаһ бәшәријјәтә неҹә вә нә үчүн лүтф ҝөстәрди?\n3 Мүгәддәс Китабда Аллаһын лүтфү әнам адланыр (Ефес. 3:7). Јеһова бу әнамы нә үчүн вә неҹә верир? Әҝәр Јеһованын тәләбләрини мүкәммәл шәкилдә јеринә јетирсәјдик, онда Онун бизим үчүн етдији јахшылыглар лүтф сајылмазды, биз онлары газанмыш олардыг. Амма аҹы һәгигәтдир ки, һеч кәс Аллаһын тәләбләрини камил шәкилдә јеринә јетирә билмир. Бөјүк һикмәт саһиби олан Сүлејман падшаһ јазмышды: «Дүнјада елә салеһ адам јохдур ки, һеч вахт ҝүнаһ етмәсин, анҹаг јахшылыг етсин» (Ваиз 7:20). Охшар фикри һәвари Булус да демишди: «Һамы ҝүнаһ ишләјиб, һеч кәс Аллаһын ҹалалыны әкс етдирә билмир» вә «ҝүнаһын өдәдији һагг өлүмдүр» (Ром. 3:23; 6:23а). Бәли, әслиндә, биз өлүмә лајигик.\n4 Амма Јеһова Аллаһ мәһәббәтдән ирәли ҝәләрәк өлүмә мәһкум бәшәријјәтә мисилсиз лүтф ҝөстәрди. О, бизә мисли бәрабәри олмајан әнам бәхш етди, «јеҝанә Оғлуну» јер үзүнә ҝөндәрди ки, уғрумузда ҹаныны фәда етсин (Јәһ. 3:16). Һәвари Булус јазмышды: «Исаны башында шәрәф вә иззәт таҹы илә ҝөрүрүк. Чүнки о, Аллаһын лүтфү илә һәр кәсин әвәзинә өлүмү дадмаг үчүн әзаб чәкиб өлмүшдү» (Ибр. 2:9). Бәли, «Аллаһын вердији әнам... Ағамыз Мәсиһ Иса сајәсиндә әбәди һәјатдыр» (Ром. 6:23б).\n5, 6. а) Ҝүнаһын ағалығы бизә неҹә тәсир едир? б) Лүтфүн табелијиндә олмаг һансы фајданы ҝәтирир?\n5 Бәс инсанлар ҝүнаһы вә өлүмү неҹә мирас алдылар? Мүгәддәс Китабда дејилир ки, «бир нәфәрин [Адәмин] ҝүнаһы уҹбатындан» өлүм бәшәријјәт үзәриндә һөкмранлыг едир (Ром. 5:12, 14, 17). Хошбәхтликдән, биз ҝүнаһын көләлијиндән чыха биләрик, сечим өз әлимиздәдир. Биз Мәсиһин фидјә гурбанлығына иман етмәклә изин веририк ки, бизә Јеһованын лүтфү һаким олсун. Буну неҹә баша дүшмәк олар? Ромалылара 5:20, 21 ајәләриндә дејилир: «Ҝүнаһ чохалдыгҹа Аллаһын лүтфү дә ашыб-дашырды. Нә үчүн? Онун үчүн ки, ҝүнаһла өлүм бәшәријјәт үзәриндә һөкмранлыг етдији кими, лүтф дә Ағамыз Иса Мәсиһ сајәсиндә әбәди һәјата апаран салеһлик васитәсилә һөкм сүрсүн».\n6 Ҝүнаһлы олмағымыз о демәк дејил ки, ҝүнаһ үзәримиздә ағалыг етмәлидир, биз онунла мүбаризә апармалыјыг. Буна ҝөрә дә ҝүнаһ ишләдәндә Јеһоваја јалварыб әфв диләјирик вә бунунла да Мәсиһин гурбанлығына иман ҝәтирдијимизи ҝөстәририк. Һәвари Булус мәсиһиләрә төвсијә етмишди: «Ҝүнаһ сизин үзәриниздә ағалыг етмәмәлидир, ахы сиз ганунун јох, лүтфүн табелијиндәсиниз» (Ром. 6:14). Бәс лүтфүн табелијиндә олмаг һансы фајданы ҝәтирир? Булус бу суала ҹаваб верир: «Аллаһын лүтфү... бизә аллаһсызлығы вә бу дүнјаја хас истәкләри рәдд едиб бу зәманәдә сағлам дүшүнҹә илә, салеһлик вә мөминликлә һәјат сүрмәји өјрәдир» (Тит. 2:11, 12).\nМҮХТӘЛИФ ЈОЛЛАРЛА ИФАДӘ ОЛУНАН ЛҮТФ\n7, 8. Аллаһын лүтфү һансы мәнада мүхтәлиф јолларла ифадә олунур? (Мәгаләнин әввәлиндәки шәклә бахын.)\n7 Һәвари Бутрус јазмышды: «Һәр кәс алдығы әнама әсасән, Аллаһын мүхтәлиф јолларла ифадә олунан лүтфүнүн нүмунәви нөкәрбашысы кими бир-биринә хидмәт етсин» (1 Бут. 4:10). Аллаһын лүтфү һансы мәнада мүхтәлиф јолларла ифадә олунур? Јәни һансы сынагла үзләшириксә үзләшәк, Јеһова дөзмәјә көмәк едәҹәк (1 Бут. 1:6). О, үзләшдијимиз һәр сынагдан алныачыг чыха билмәјимиз үчүн нә лазымдырса, мәһз онунла бизи тәмин едәҹәк.\n8 Доғрудан да, Јеһова Аллаһын лүтфү мүхтәлиф јолларла ифадә олунур. Һәвари Јәһја јазмышды: «Биз һамымыз онун долғунлуғундан бәһрәләндик, лүтф үстүндән лүтф алдыг» (Јәһ. 1:16). Аллаһын мүхтәлиф јолларла ифадә олунан лүтфү бизә чохлу фајда ҝәтирир. Ҝәлин бу фајдалардан бир нечәсини нәзәрдән кечирәк.\n9. Јеһованын лүтфү бизә һансы фајданы ҝәтирир вә лүтфүнә ҝөрә Аллаһа миннәтдар олдуғумузу неҹә ҝөстәрә биләрик?\n9 Ҝүнаһларымыз бағышланыр. Биз төвбә едәндә вә ҝүнаһлы мејилләримизлә мүбаризә апаранда Јеһова лүтф едиб ҝүнаһларымызы бағышлајыр. (1 Јәһја 1:8, 9 ајәләрини охујун.) Бу мәрһәмәтинә ҝөрә Аллаһа миннәтдар олмалы вә Онун адыны уҹалтмалыјыг. Һәвари Булус мәсһ олунмуш гардашларына мүраҹиәт едәрәк демишди: «[Јеһова] бизи зүлмәтин һакимијјәтиндән гуртарды вә севимли Оғлунун падшаһлығына көчүртдү. Биз Оғулун фидјәси васитәсилә гуртулуша, јәни ҝүнаһларымызын әфвинә јетишмишик» (Кол. 1:13, 14). Бәли, Аллаһын әфви гаршымызда ҝөзәл немәтләрә гапы ачыр.\n10. Аллаһын лүтфү бизә һансы немәти бәхш едир?\n10 Аллаһла барышырыг. Гејри-камил олдуғумуз үчүн һәр биримиз доғуландан Аллаһа дүшмәник. Булус да буну чох ҝөзәл дәрк едирди вә буна ҝөрә јазмышды: «Һәлә дүшмән икән биз Аллаһын Оғлунун өлүмү васитәсилә Аллаһла барышмышыг» (Ром. 5:10). Фидјә гурбанлығы сајәсиндә биз Аллаһла барышырыг, јәни арамызда сүлһ мүнасибәти јараныр вә Онунла дост олуруг. Булус Исанын мәсһ олунмуш гардашларына јаздығы нөвбәти сөзләрдә бу шәрәфин Аллаһын лүтфү илә бағлы олдуғуну гејд етмишди: «Имана ҝөрә салеһ сајылдығымыз үчүн ҝәлин Ағамыз Иса Мәсиһ васитәсилә Аллаһла арамыздакы сүлһү горујаг. Алдығымыз бу лүтфә дә онун васитәсилә вә иманымыз сајәсиндә јол ачылды» (Ром. 5:1, 2). Бу, доғрудан да, әсил немәтдир!\nХош хәбәри ешитмәк шәрәфи (11-ҹи абзаса бахын)\n11. Мәсһ олунмуш мәсиһиләр чохларыны салеһлијә неҹә чатдырыр?\n11 Салеһлијә чатырыг. Һамымыз анаданҝәлмә гејри-салеһик. Лакин Дәнјал пејғәмбәр јазмышды ки, ахырзаманда «ағыллы адамлар», јәни мәсһ олунмуш мәсиһиләр «чохларыны салеһлијә» чатдыраҹаг. (Дәнјал 12:3 ајәсини охујун.) Онларын апардығы тәблиғ вә маарифләндирмә иши сајәсиндә милјонларла инсан Јеһованын ганунларыны өјрәниб салеһлијә говушур (Јәһ. 10:16). Бу, јалныз вә јалныз Јеһованын лүтфү сајәсиндә мүмкүндүр. Бу фикри Булус да тәсдигләјир: «Онлар Мәсиһ Исанын өдәдији фидјә васитәсилә гуртулуб салеһ сајылырлар. Бу, Аллаһын Өз лүтфү сајәсиндә вердији бир әнамдыр» (Ром. 3:23, 24).\nДуа етмәк имканы (12-ҹи абзаса бахын)\n12. Дуа илә Аллаһын лүтфү арасында һансы бағлылыг вар?\n12 Аллаһа ҹәсарәтлә дуа едә билирик. Јеһованын лүтфү сајәсиндә Она дуа едә билирик. Булус Јеһованын тахтыны «лүтф тахты» адландырмышды вә мәсиһиләри Она ҹәсарәтлә дуа етмәјә сәсләјирди (Ибр. 4:16а). Јеһова бу имканы Оғлу Иса Мәсиһ васитәсилә ачыб, «онун сајәсиндә биз белә ҹәсарәтлә данышыр, она олан иманымыз васитәсилә Аллаһа манеәсиз јахынлашырыг» (Ефес. 3:12). Неҹә дә хошдур ки, Јеһованын лүтфү сајәсиндә Она дуа едә билирик!\nДара дүшәндә алдығымыз көмәк (13-ҹү абзаса бахын)\n13. Дара дүшәндә Аллаһ бизә неҹә лүтф ҝөстәрир?\n13 Дара дүшәндә көмәк алырыг. Һәвари Булус бизи «дара дүшәндә Аллаһдан мәрһәмәт вә лүтф ҝөр»мәк үчүн Јеһоваја ҹәсарәтлә дуа етмәјә сәсләјир (Ибр. 4:16б). Һәр дәфә сынаға, чәтинә дүшәндә, Јеһоваја јалвара биләрик ки, мәрһәмәт ҝөстәриб бизә көмәк етсин. Аллаһ лајиг олмадығымыз һалда дуаларымыза ҹаваб верир, чох вахт буну баҹы-гардашларымызын васитәсилә едир. «Буна ҝөрә дә биз ҹәсарәтлә дејирик: “Јеһова дајағымдыр, әсла горхмарам. Инсан мәнә нә едә биләр?!”» (Ибр. 13:6).\n14. Јеһованын лүтфү гәлбимизә неҹә тәсир бағышлајыр?\n14 Гәлбимиз тәсәлли тапыр. Јеһова лүтфүндән ирәли ҝәләрәк нараһат гәлбимизи тәсәлли едир (Зәб. 51:17). Булус тәгибләрлә үзләшән Салоникидәки мәсиһиләрә јазмышды: «Гој Ағамыз Иса Мәсиһ вә бизи севән, лүтфү васитәсилә бизә сонсуз тәскинлик верән, ҝөзәл үмид бәхш едән Атамыз Аллаһ үрәјинизә тәсәлли, һәр ҹүр хејирхаһ сөздә вә әмәлдә дилинизә тәпәр, голунуза гүввәт версин» (2 Салон. 2:16, 17). Јеһова Аллаһын бизи севдијини вә гејдимизә галдығыны билмәк бизә сөзүн әсил мәнасында тәскинлик верир!\n15. Аллаһын лүтфү бизә һансы үмиди бәхш едир?\n15 Әбәди јашамаг үмиди бәхш едир. Әслиндә, ҝүнаһлы инсанын ҝәләҹәјә һеч бир үмиди јохдур. (Зәбур 49:7, 8 ајәләрини охујун.) Амма Јараданымыз бизә ҝөзәл үмид верир. Мәсиһ шаҝирдләринә демишди: «Атамын ирадәси будур ки, Оғулу гәбул едиб она иман едән һәр кәс әбәди һәјата говушсун» (Јәһ. 6:40). Һәгигәтән дә, әбәди һәјат Јеһованын лүтфүдүр, бир әнамдыр. Булус да буну баша дүшдүјү үчүн демишди: «Аллаһын лүтфү ашкар олараг һәр ҹүр инсана хилас ҝәтирди» (Тит. 2:11).\nАЛЛАҺЫН ЛҮТФҮНДӘН СУИ-ИСТИФАДӘ ЕТМӘЈИН\n16. Биринҹи әсрдә јашајан бәзи мәсиһиләр Аллаһын лүтфүндән неҹә суи-истифадә едирдиләр?\n16 Јеһова лүтфүндән ирәли ҝәләрәк бизә чохлу немәтләр верир, амма биз Онун лүтфүндән суи-истифадә етмәмәлијик, јәни лүтфү ҝүнаһ етмәк үчүн бәһанәјә чевирмәмәлијик. Еркән мәсиһиләрин арасында бу ҹүр инсанлар вар иди, онлар «азғынлыг етмәк үчүн Аллаһымызын лүтфүнү бәһанәјә» чевирирдиләр (Јһд. 4). Ҝөрүнүр, бу мәсиһиләр дүшүнүрдүләр ки, һәр дәфә ҝүнаһ едиб сонра Јеһовадан әфв диләсәләр, ҝүнаһлары бағышланаҹаг. Ән бетәри исә, онлар өз гардашларыны да пис јола чәкирдиләр. Бу ҝүн дә ејни һәрәкәти едәнләр, «лүтф руһуна һәгарәт» етмиш олурлар (Ибр. 10:29).\n17. Һәвари Бутрус һансы ҹидди мәсләһәти вермишди?\n17 Бу ҝүн Шејтан бәзи мәсиһиләрә белә бир фикир ашылајыр: ҝүнаһ еләсән дә, Јеһова мәрһәмәт ҝөстәриб сәни бағышлајаҹаг. Дүздүр, Јеһова төвбә едәнләри бағышлајыр, амма бу о демәк дејил ки, үрәјимиз истәјәни едә биләрик. Аллаһ биздән ҝүнаһлы мејилләримизлә мүбаризә апармағы тәләб едир. Һәвари Бутрус Аллаһдан илһам алараг јазмышды: «Сиз исә, әзизләрим, бүтүн бунлары габагҹадан билдијиниз үчүн өзүнүзү ҝөзләјин ки, ганун танымајан һәмин адамларын сәһв јолу сизи аздырмасын вә сиз мәтанәтинизи итирмәјәсиниз. Әксинә, гој сиздә Ағамыз вә Хиласкарымыз олан Иса Мәсиһин лүтфү вә онун һаггындакы билик даима артсын» (2 Бут. 3:17, 18).\nЛҮТФҮН ҮЗӘРИМИЗӘ ГОЈДУҒУ МӘСУЛИЈЈӘТ\n18. Јеһова Аллаһын лүтфү үзәримизә һансы мәсулијјәтләри гојур?\n18 Јеһова Аллаһ бизә лүтф ҝөстәрдији үчүн бизим Онун вә инсанларын гаршысында борҹумуз вар: биз лүтфдән доған әнамлардан Аллаһа шәрәф ҝәтирмәк вә инсанлара хејир вермәк үчүн истифадә етмәлијик. Буну неҹә едә биләрик? Бу суалын ҹавабыны Булусун јаздығы нөвбәти ајәдә тапмаг олар: «Алдығымыз лүтфдән доған әнамлар мүхтәлифдир... Хидмәт әнамыдырса, хидмәтлә мәшғул олаг. Гој тәлим верән тәлим вермәклә, руһландыран руһландырмагла мәшғул олсун,.. мәрһәмәт ҝөстәрән исә гој севинҹлә мәрһәмәт ҝөстәрсин» (Ром. 12:6—8). Јеһованын лүтфү үзәримизә бир сыра мәсулијјәтләр гојур: биз инсанлара Мүгәддәс Китабдан билик вермәк үчүн хидмәтдә мүнтәзәм иштирак етмәли, баҹы-гардашларымызы руһландырмалы вә бизә гаршы ҝүнаһ едәнләри бағышламалыјыг.\n19. Нөвбәти мәгаләдә сөһбәт нәдән ҝедәҹәк?\n19 Аллаһын түкәнмәз мәһәббәтинә миннәтдарлыг әламәти олараг, вар ҝүҹүмүзлә чалышыб «Аллаһын лүтфү барәсиндәки мүждә һаггында әтрафлы шәһадәт» вермәлијик (Һәв. 20:24). Нөвбәти мәгаләдә бу һагда даһа әтрафлы данышылаҹаг.


Q=16	C=4	SS=8	LS=8	PS=0	DC=0	LC=0	SD=0	BS=0	G0=22	G1=19	G2=11	DLID=az_RU	BODY=Fevral 21, 2021 - 6:27 PM Хәбәрин коду : 1117522 Мәнбә : АБНА Хәбәр Аҝентлији Link:\nАзәрбајҹан Хүсуси Тәјинатлы Дәстәләрин ХТД ҝизири Шәһид Әмирли Тофиг Шәмсәддин оғлу даим идманла мәшғул олан, гисасыны јағы дүшмәнләрдән алмағы даим арзулајан, пешәкар һәрбичи олмағы илә јанашы һәм дә сөзүн әсил мәнасында Аллаһына ибадәт едән бир шәхс иди. Һәрби тәлимләрдән вә ҝүдәлик идманындан ҝери галмадығы кими намаз вә оруҹ тутмағыны да гәзаја вермирди. О, Мөвласы Әмирәл Мөминин, Әли Ибни Әбу Талибә (әлејһимәс сәлам) вә шәһидләр Ағасы һәзрәт Имам Һүсејнә (әлејһи сәлам) игтида едән бир шәхс иди...\nӘһли Бејт (әлејһимус-сәлам) Хәбәр Аҝентлији –АБНА-нын вердији хәбәрә әсасән, шејтани гүввәләр тәрәфиндән тәһриф олунан јәһудилик вә мәсиһијјәт (христианлыг) дининдән фәргли олараг Ислам дини, инсанлары Ваһид олан Халигә бәндәчилик етмәјә дәвәт едир. Вә бунун үчүн Уҹа Аллаһ тәрәфиндән һәзрәти Рәсули Әкрәм, Муһәммәд Мустафаја назил етдији Шәриәт мөвҹуддур. Исламы гәбу ледән һәр бир кәс бу Шәриәтә әмәл етмәк мәҹбуријјәтиндәдир. Әслиндә бу мәҹбуријјәт Илаһи бир немәтдир ки, инсанлара бәхш олунуб. Буна ҝөрә дә Ислам дини инсанларын бәндәчилик мәгамына чатмасы үчүн Аллаһ Тәалаја ибадәт етмәкләрини ваҹиб билир. Һәр ким ибадәт әһли олдуса демәли ниҹат тапанлардандыр...\nИкинҹи Гарабағ мүһарибәси дә бу бәндәчилик мејданынын бир ҝүшәси иди. Бу мүһарибә бир даһа ҝөстәрди ки, Азәрбајҹан Халгы өз Аллаһына, Онун ҝөндәрдији дининә, өз менталитетинә вә Илаһи Дәјәрләринә садиг бир халгдыр. Хариҹи вә дахили дүшмәнләрин әл-әлә вериб Шиәлијин әлејһинә күтләви сүрәтдә, ҝенишмигјаслы тәблиғатлар апармасына бахмајараг, Азәрбајҹан халгы дүшмәнләрин дејил мәһз Аллаһ Тәаланын истәдијини һәјата кечиртди.\nҺеч бир кәсин ҝөзләмәдији јердән азғын дүшмән гүввәләри истәдикләринә наил ола билмәдиләр. Чүнки шанлы Азәрбајҹан Халгынын иҝд вә гејрәтли оғуллары “Аллаһу Әкбәр!”, “Ја Әли! Анҹаг Ирәли!”, “Ләббејкә Ја Һүсејн!”, “Ләббејкә Ја Әли!”, “Аллаһ! Муһәммәд! Ја Әли! Кимдир Ахы Ермәни!” кими шүарлар илә дүшмән үзәринә шығыјыб торпаглары азад едирдиләр. Һәр бир гарыш торпагларымызы дүшмәнин ишғалындан азад едән һәрбичиләримиз орада Азан верир, намаз гылыр вә оруҹлар тутур, халгымыза вә вәтәнимизә дуалар едирдиләр. Һәгигәтән дә онлар Аллаһ Гатында ниҹат тапан бәндәләрдән идиләр.\nБелә бир ниҹат тапмышлардан бири дә Азәрбајҹан Хүсуси Тәјинатлы Дәстәләрин ХТД ҝизири Шәһид Әмирли Тофиг Шәмсәддин оғлудур. О, даим идманла мәшғул олан, гисасыны јағы дүшмәнләрдән алмағы даим арзулајан, пешәкар һәрбичи олмағы илә јанашы һәм дә сөзүн әсил мәнасында Аллаһына ибадәт едән бир шәхс иди. Һәрби тәлимләрдән вә ҝүдәлик идманындан ҝери галмадығы кими намаз вә оруҹ тутмағыны да гәзаја вермирди. О, Мөвласы Әмирәл Мөминин, Әли Ибни Әбу Талибә (әлејһимәс сәлам) вә шәһидләр Ағасы һәзрәт Имам Һүсејнә (әлејһи сәлам) игтида едән бир шәхс иди...\nХТД ҝизири Шәһид Әмирли Тофиг Шәмсәддин оғлу даим шәһидлик арзулары илә јашајан бир ҝәнҹ иди. Ҝәнҹ бир валидејн олмаг она нәсиб оласа да лакин о, өз һәјаты вә шәһадәти илә халгына ибрәт олан Аллаһ бәндәси иди...\nҺәгигәтән дә белә әсҝәрләрин тимсалында Икинҹи Гарабағ Мүһарибәси гәләбә илә Азәрбајҹан халгынын хејринә сонунҹланды.\nАшағыда мүшаһидә еәдәҹәјиниз видео клипи шәһидимиз Әмирли Тофиг өз фәалијјәтләри әсасында һазырламышдыр.


Q=16	C=7	SS=0	LS=10	PS=0	DC=1	LC=0	SD=0	BS=2	G0=54	G1=48	G2=33	DLID=az_RU	BODY= Һәр бир мүсәлманын илк әввәлдә билмәли олдуғу етигады нәдир? - Cavablar xəzinəsi - açılmasında məqsəd İslama aid suallara cavab vermək olmuşdur\nSaytın kodu fa888\tArxiv kodu 10102\nҺәр бир инсан кәлмеји-шәһадәтини јәни, “Әшһәду ән ла илаһә илләллаһ вә әшһәду әннә Мәһәммәдән рәсулуллаһ” (шәһадәт верирәм ки, Аллаһдан башга танры јохдур вә Мәһәммәд Аллаһын елчисидир) – демәклә мүсәлман олур вә бүтүн Ислам ганунлары онун үчүн тәтбиг олунур. Бәдәни пак вә һимајәсиндә олан һәдди булуға чатмајан өвладлары да мүсәлман вә пак олурлар. Онун мүсәлман гадынла аилә һәјаты гурмасына вә алвер етмәсинә иҹазәси вар. Бу играрын әсасы олараг динин ән мүһүм ваҹиб ҝөстәришләринә, о ҹүмләдән, намаз, оруҹ, хумс, зәкат вә һәҹҹ кими әмәлләрин јеринә јетрилмәси, гејб аләминә, мәләјә, гијамәтә иман, беһишт вә ҹәһәннәми гәбул етмәк, бүтүн пејғәмбәрләрин Аллаһ-таала тәрәфиндән пејғам ҝәтирәнләр кими тәсдиг етмәси лазымдыр.\nБундан әлавә, Гуранын, Ислам Пејғәмбәринин (сәләллаһу әләјһи вә алиһи вә сәлләм) вә Мәсумларын (әлејһимуссалам) тәкидли сифаришләринә әсасән “он ики имамын” вилајәти гәбул олунмаса Ислам вә онун ҝөстәришләринә әмәл етмәк камил сајылмыр вә Аллаһ-таала онун әмәлләрини гәбул етмир. Ајдындыр ки, Исламы гәбул едән инсанын батини дә ширк вә мүнафигликдән пак олмалыдыр. Чүнки, белә олса заһири әмәлләринин дә она һеч бир фајдасы олмаз вә ону илаһи гәзәб вә ҝирифтарчылыға салыб, ондан өтрү тәгдир олунмуш әбәди сәадәт вә камала јетишмәкдән сахлајаҹаг.\nИслам лүғәтдә тәслим олмаг вә әмри гәбул етмәк мәнасындадыр. Дини терминолоҝијада исә Ислам Пејғәмбәринин (сәләллаһу әләјһи вә алиһи вә сәлләм) васитәси илә Аллаһ-таала тәрәфиндән Гијамәтә кими бүтүн бәшәријјәтә ҝөндәрилмиш сон, әбәди (һеч вахт ләғв олунмајан) илаһи шәриәт вә ганунлардыр.\nБу дини башга динләрдән ајыран ән мүһүм ҹәһәт, Ислам Пејғәмбәринин (сәләллаһу әләјһи вә алиһи вә сәлләм) пејғәмбәрләрин сонунҹу олмасына етигад бәсләмәк вә ашағыдакы үнванларда пак төвһид маарифини гәбул етмәкдир;\nа) Зати төвһид; јәни, Аллаһ-таала тәкдир, шәрики вә бәнзәри јохдур, ҹүзләрдән тәшкил олунмамыш вә мүрәккәб дејилдир;\nб) Јарадылыш вә пәрвәришдә төвһид; јәни, варлыг аләминин јараданы вә тәдбир төкүб сахлајаны Одур. Амма Ондан гејриләри һәтта мәләкләр дә варлыг аләминдә јалныз Онун бәндәләри, ишчиләри вә Онун әмрини иҹра едәнләрдир;\nҹ) Шәриәтдә төвһид; бәшәр аләминә тәкҹә ганунвериҹилик сәлаһијјәтинә јалныз Аллаһ-таала маликдир. Диҝәрләри анҹаг, Аллаһ-тааланын онлара вердији ихтијарлар әсасында вә бу чәрчивәдә шәриәтдә изаһ вә ачыгламалар верә биләрләр;\nд) Илаһијјәтдә төвһид; јәни, варлыг аләминдә пәрәстишә вә ибадәтә лајиг јалныз Одур вә диҝәр тағут вә мәхлугатларын бу мәгама ләјагәтләри јохдур.\nОна ҝөрә дә бу ики әсас шәртин играры вә онун иҹрасы (әмәл олунмасы) Ислама дахил олмагда зәруридир. Ислам дининдә “Ла илаһә илләллаһ” кәлмәси төвһидин бүтүн мәналарыны өзүндә ҹәм едир вә Ислам Пејғәмбәринин (сәләллаһу әләјһи вә алиһи вә сәлләм) рисаләтинә (ҝәтирдији динә инам) вә сонунҹу пејғәмбәр олмасына играр исә бу динин сонунҹу олмасы вә тәбии олараг, диҝәр динләрин вә јолларын вахтынын сона чатмасы, бунунла да Аллаһ-таала тәрәфиндән ҝөндәрилмиш бу Пејғәмбәрин (сәләллаһу әләјһи вә алиһи вә сәлләм) ҝәтирдији бүтүн ваҹиб әмәлләрә әмәл едиб, гадаған елан етдикләрини исә сөзсүз гәбул етмәсинә дәлаләт едир.\nБу ҹәһәтдән һәр кәс бу ики әслә играр етсә, һәмин анда диҝәр дин вә мәктәбләрдән ајрылыр вә мүсәлманларын сырасына дахил олур. Мүсәлманлара аид бүтүн һөкмләр о ҹүмләдән, онунла даими аилә һәјаты гурмаг, алвер, өзүнүн вә һимајәсиндә олан һәдди булуға јетишмәмиш өвладларынын бәдәнин паклығы вә саир.. она да аид олур. Һәмчинин, бу мүсәлманын ҹаны һамы үчүн мөһтәрәмдир, онун ҹаныны вә малыны мүдафиә едиб горумаг, Ислам һакиминә вә ислами ҹәмијјәтә ваҹибдир. Гејд етмәк лазымдыр ки, ади мүсәлманларда ҝизлин ширк - о ҹүмләдән, нәфсә пәрәстиш, дүнјапәрәстлик вә мәгам севмәк кими мејлләр (ҝүнаһ олмасына бахмајраг) инсанын дини нәзәрдән Исламдан чыхмағына сәбәб олмур.\nОн ики имамчыларын етигадына әсасән, Гуран ајәләри вә Мәсумлардан (әлејһимуссслам) нәгл олунан рәвајәтләрә ҝөрә, он ики Имамын (әлејһисуссалам) һамысынын Ислам Пејғәмбәринин (сәләллаһу әләјһи вә алиһи вә сәлләм) ҹанишини кими гәбул етмәк иманын камил олмасы вә әмәлләрин Аллаһ-тааланын дәрҝаһында гәбул олмасынын әсас шәртләриндән биридир. Чүнки, Гуранын вә Ислам Пејғәмбәринин (сәләллаһу әләјһи вә алиһи вә сәлләм) рисаләтинин вә ҝөстәришләринин тәсдигин лазымасы о ҹүмләдән, Гуран вә Пејғәмбәрин (сәләллаһу әләјһи вә алиһи вә сәлләм) Әһли-Бејтинин (әлејһимуссалам) јолунун тутулмасына әмр етмәләри һәр бир мүсәлмана онларын әмрләринә итаәти ваҹиб едир вә онларын әмриндән чыхмаг бир нөв Аллаһын вә Пејғәмбәринин (сәләллаһу әләјһи вә алиһи вә сәлләм) ҝөстәришләринә әмәл етмәмәк кими гәләмә верилир.\nГејд етмәк лазымдыр ки, шиә әгидәсинә ҝөрә бөјүк ҝүнаһ саһибләри ҝүнаһкар олмаларына бахмајараг Исламдан хариҹ олмадыгларына ҝөрә әһли-тәсәнни дә мәсум Имамларын (әлејһимуссалам) вилајәтләрини гәбул етмәдикләринә ҝөрә бөјүк ҝүнаһ саһибләри олмаларына бахмајараг мүсәлмандырлар вә ислами һөкмләр онлара да аиддир. Онларла бир мүһитдә јашамаг вә һәјат сүрмәјин һеч бир манеәси јохдур.\nАмма “хариҹиләр” адлы фиргә бөјүк ҝүнаһ саһибләрини вә фасигләри мүсәлман сајмыр вә онлары кафир һөкмүндә билиб онларын ганларыны вә малларын өзләринә мүбаһ билирләр. Мөтәзилә етигадында оланлар исә бөјүк ҝүнаһ саһибләрини нә мөмин вә нә дә кафир сајыр. Вәһһабиләр исә мөһрүн үзәринә сәҹдә етмәји, мәсум Имамларын (әлејһимуссалам) зиреһләринә әл сүртүб тәбәррүк етмәји бир нөв ширк сајыр вә шијәләри “мүшрик” кими гәләмә верирләр.\nБеләликлә, һәр бир мүсәлман о заман Исламдан там шәкилдә бәһрәләнир ки;\nа) Төвһиди (Аллаһын тәклијини) бүтүн ҹәһәтләри илә гәбул етмиш олсун; б) Ислам Пејғәмбәринин (сәләллаһу әләјһи вә алиһи вә сәлләм) ҝәтирдији шәриәтә вә Онун сонунҹу пејғәмбәр олмасына инанмыш олсун; в) Ислам Пејғәмбәринин (сәләллаһу әләјһи вә алиһи вә сәлләм) бүтүн бујурдуглары вә гадаған етдикләринә, о ҹүмләдән, вилајәт мәсәләсинә (өзүндән сонракы рәһбәрин тәјин едилмәси) иман ҝәтирмиш олсун; г) Өлүмдән сонракы һәјаты гәбул етсин, Гуранын вә Ислам Пејғәмбәринин (сәләллаһу әләјһи вә алиһи вә сәлләм) бу мөвзуда ачыгладығы ҹүзијјатлара иманы вә етигады олсун.\nГуран-Кәримдә иманын өлчүсү белә ачыгланыр: “Јахшы әмәл: 1) Аллаһа, 2) Гијамәт ҝүнүнә, 3) Мәләкләрә, 4) Китаба, 5) Пејғәмбәрләрә иман ҝәтирмәкдир.” Күфр, мүнафиглик вә Аллаһ-таалаја ашкар ширк гошмаг Исламдан вә имандан чыхыб әбәди ҹәһәннәмә дахил олмаға сәбәб олур. Әсл вә һәгиги иман шәриәт ҝөстәришләринә әмәл етмәклә бирҝә олдуғуна ҝөрә Аллаһ вә Рәсулунун (сәләллаһу әләјһи вә алиһи вә сәлләм) ҝөстәришләринә әмәл етмәдән изһар олунан Ислам шәриәт һөкмләринин заһирдә она аид олмасына бахмајараг, анҹаг заһири вә әмәлсиз иман олуб онун әбәди сәадәт вә һидајәтинә сәбәб олмаз. Бу ҹәһәтдән Аллаһ-таала Гуранда пак һәјаты әлә ҝәтирмәк јолунун иман вә салеһ әмәллә бир олмасыны ачыглајыр.\nБу ики әслдән бирини сечмиш инсан јәни, иман ҝәтриб салеһ әмәл јеринә јетирмәсә вә ја салеһ әмәл саһиби олуб иманы олмаса, санки бир ганадлы гуш кими һеч вахт учмаға, әбәди сәадәт вә хошбәхтлик гүлләсинә галхмаға гүдрәти чатмаз. Јалныз һәјатында дөнүш јарадыб салеһ әмәллә Ислама олан иманыны изһар едән инсан Аллаһ дәрҝаһына јахынлашыб беһишт вә пак һәјаты әлә ҝәтирә биләр.\nБу һалда бир нечә мәсәләјә хүсуси диггәт етмәк лазымдыр: 1) Иман вә салеһ әмәл арасында бирбаша әлагә вардыр. Иман һәр нә гәдәр јүксәк дәрәҹәдә олса, салеһ әмәлләрин кејфијјәти вә ҝүнаһлардан чәкинмәк даһа чох олаҹаг. Һәмчинин, салеһ әмәлә һәр нә гәдәр чох диггәт олунса ҝүнаһлардан чәкинмәк вә иман гәлбдә даһа да чохалыб мөһкәмләнәр. Бу да инсаны сәадәтин гүлләсинә вә инсанијјәтин ән јүксәк сәвијјәсинә чатдырар. Әксинә, ҝүнаһлара тәкид етмәк инсанын гәлбиндән тәдриҹлә иманы арадан апарыр вә бу иманын сүстлүјүнә сәбәб олур.\n2) Диҝәр пејғәмбәрләрин китаблары вә шәриәтләринә инанмаг вә тәсдиг етмәк онлара әмәл етмәк мәнасында дејилдир. Чүнки, онлардан бәзиләринин шәриәти өз тајфаларына мәхсус олмуш, бәзиләри исә сонрадан ҝәлмиш шәриәт васитәси илә вахты сона јетиб арадан ҝетмишдир. Беләликлә, онлары гәбул етмәк әслиндә, онларын ганунларына әмәл етмәк јох, бәлкә дә Аллаһ-тааланын сечдији пејғәмбәрләрә еһтирам вә онларын мәгамларыны вә зәһмәтләрини дәјәрләндирмәк мәнасындадыр.\n3) Ибадәт әмәлләриндә һәр бир мүсәлманы гејри-мүсәлмандан ајыран ән мүһүм амил динин шахәләриндә (фүруиддиндә) өзүнү ҝөстәрир. Һәдди булуға јетишән һәр бир мүсәлмана динин әсас шахәләрини (әмәлләрини) өјрәниб әмәл етмәк ваҹибдир. Бу шахәләр вә ваҹибләрин һәр бирин инкары динин инкарына ҝәтириб чыхарыр. Беләликлә, онлардан һәр биринин инкары әслиндә Исламдан чыхмаға сәбәб олур вә бу әмәл саһиби мүртәд адланыр. Әлбәттә, мүртәдлијин өзүнә мәхсус шәраити вар ки, әҝәр о шәраит там шәкилдә ҹәм олса (мәс, фитри мүртәд вә киши олмаг вә саир..) белә шәхс өлүм һөкмүнә мәһкум олур.\nБашга тәрәфдән инсанын бу мөвзулары инкар етмәдән онлара әмәл етмәсә бу, инсаны беһиштин дәрәҹәләриндән салыр вә әҝәр өмрүнүн сонуна гәдәр бу әмәлиндән гајытмаса, ахирәтдә әбәди ҹәзаја мәһкум олар.\n4) Мүсәлманда иман мүтләг олмалыдыр. Чүнки, адәтән иман ајры-сечкилик гәбул етмәз. Јәни, Ислам дининә иман ҝәтирән әсл мөмин һеч вахт демәз ки, “мән динин бир гисминә иман ҝәтирмишәм, амма бәзи мәсәләләринә иман ҝәтирмәмишәм”. Гуранда белә рәфтара, нәфсә пәрәстиш вә инсанын өз нәфси истәкләринә табе олмаг дејилир вә сонда күфрә сәбәб олур. Аллаһа, Гијамәтә вә пејғәмбәрләрә иман ҝәтирән шәхс белә рәфтар етмәз.\n5) Иман вә салеһ әмәлин зәиф вә јүксәк дәрәҹәләри вардыр. Бүтүн мөмин салеһләр ејни мәгамда гәрар тутмурлар. Аллаһ дәрҝаһында вә беһиштдә бир мәгамда дејилләр. Бәс, Ислам маарифиндән истифадә етмәклә иманы дәринләшдирмәк, салеһ әмәлләрин кәмијјәт вә кејфијјәтинә диггәт етмәклә исә иманын јүксәк дәрәҹәләринә наил олмаг лазымдыр.\nӘлавә мәлумат үчүн әдәбијјат:\nСүбһани Ҹәфәр, Миләл вә ниһәл, ҹ.2; мәркәз мүдријјәт һөвзә, икинҹи чап, Гум, 1366 ҝүнәш или, сәһ.53\nШәһристани Әбдул-Кәрим, Миләл вә ниһәл, ҹ.1-2; Миср, икинҹи чап, 1375 һиҹр гәмәри, сәһ.46.\nСәиди Меһр Мәһәммәд, Исламын кәлам елминин тәлими, ҹ.1-2; Таһа, икинҹи чап, 1381-ҹи ҝүнәш или, Гум, сәһ.161-163, биринҹи ҹилддән, сәһ.135; икинҹи ҹилддән.\nТуси Хаҹәнәсрәддин, Кәшфул-мурад, Шәкури, дөрдүнҹү чап, 1373-ҹү шәмси или, Гум, сәһ.454.\nМисбаһ Јәзди Мәһәммәд Тәги, Гуранда әхлаг, ҹ.1; Имам Хумејни (рәһ) адына елми-тәһгигат мүәссисәси, Гум, сәһ.122-145.\nМисбаһ Јәзди Мәһәммәд Тәги, Етигад тәлимләри, ҹ.3; Ислам тәблиғаты тәшкилаты, он икинҹи чап, 1376-ҹы ҝүнәш или, Гум, сәһ.126, 163.\n Әлбәттә, китаб -әһлинин бәдәнин пак олмасы һаггында ислам алимләри арасында мүхтәлиф нәзәријјәләр вар вә бу һагда мүҹтеһидләрин рисалеји әмәлијјә китабларына мүраҹиәт едә биләрсиниз.\n Бәгәрә сурәси, 177, 285; Ниса сурәси, 136.\n Ниса сурәси, 105, 145.\n Нәһл сурәси, 97; Бәгәрә сурәси, 103; Ниса сурәси, 57, 122.\n Бәгәрә сурәси, 85; Ниса сурәси, 150, 151.\n9719 Nizamlar hüquq və əhkam 2011/10/03\n3823 شیعه و دیگر مذاهب 2011/05/15\n11315 Təfsir 2011/05/30\n18173 Qədim kəlam 2007/04/30\n12136 Qədim kəlam 2009/12/30\n: Bir Müslüman’ın başlangıçta ve ilk olarak taşıması gereken inançlar nelerdir?\n6614 Qədim kəlam 2013/08/13\nHer insan iki şehadeti yani “Eşhedu en la İlahe İllalllah ve Eşhedu enne Muhammeden Resulullah” cümlesini söylemekle gerçek bir Müslüman sayılır ve Müslümanlık ...\n5313 Qədim kəlam 2009/02/04\n9588 نشانه های ظهور\n2311 Fitr və Qurban bayramının namazı\n35758 دستور العمل ها\n113147 Nizamlar hüquq və əhkam\n86207 Əməli əxlaq\n65108 Nizamlar hüquq və əhkam\n48538 Nizamlar hüquq və əhkam\n36888 Nizamlar hüquq və əhkam\n35758 Hədis elmləri\n24664 Əxlaq fəlsəfəsi\n23979 Nizamlar hüquq və əhkam\n21913 Qədim kəlam


Q=10	C=5	SS=0	LS=0	PS=5	DC=0	LC=0	SD=0	BS=1	G0=14	G1=8	G2=2	DLID=az_RU	BODY=О, ирги зоракылыға синә ҝәриб. Онун үчүн ән ваҹиби руһани хәзинә иди | Тео Сенг Би\nТео Сенг Би\nДОҒУМ ТАРИХИ: 1906\nВӘФТИЗ ТАРИХИ: 1937\nГЫСА МӘЛУМАТ: Ирги зоракылыға синә ҝәрән садиг ағсаггал. (Нәгл етди гызы Тео Со Нио.)\n1963-ҹү илин мајында Гәрби Јавада анти-Чин иғтишашлары баш галдырды. Ән чох зәрәр чәкән шәһәр Сукабуми иди. Аиләмиз орада јүкдашыма бизнеси илә мәшғул олурду. Азғынлашмыш јүзләрлә инсан, о ҹүмләдән бәзи гоншуларымыз евимизә сохулдулар. Гијамчылар әмлакымызы дармадағын едиб талајанда биз горхудан бир-биримизә гысылмышдыг.\nИздиһам чыхыб ҝедәндә бәзи гоншуларымыз тәсәлли вермәк үчүн бизә ҝәлдиләр. Атам онларла гонаг отағынын дөшәмәсиндә әјләшди. О, виран галмыш әшјаларымызын арасындан сунда дилиндә олан бөјүк Мүгәддәс Китабыны тапды. Китабы ачыб гоншуларымыза бу әзабларын олаҹағы барәдә габагҹадан хәбәр верилдијини ҝөстәрди. Сонра исә Аллаһын вердији үмид барәдә данышды.\nАтамын һеч вахт дүнја малында ҝөзү олмајыб. О, тез-тез бизә хатырладарды: «Руһани ишләр биринҹи јердә олмалыдыр!» Онун ҝөзәл нүмунәси сајәсиндә анам, беш баҹы-гардашым, 90 јашлы бабам вә чохлу гоһум-гоншумуз һәгигәти гәбул етди.\nМүгәддәс Китабда иргчилик барәдә нә дејилир?\nБүтүн иргләр бәрабәрдир? Иргчилијин сону олаҹаг?


Q=16	C=5	SS=0	LS=8	PS=5	DC=0	LC=0	SD=0	BS=1	G0=35	G1=26	G2=14	DLID=az_RU	BODY=Јарадылыш 43 | Онлајн Мүгәддәс Китаб | Јени дүнја тәрҹүмәси\nЈусифин гардашларынын Мисирә икинҹи ҝәлиши; Бинјамини дә ҝәтирирләр (1—14)\nЈусиф јенидән гардашлары илә ҝөрүшүр (15—23)\nЈусиф гардашларына зијафәт верир (24—34)\n43 Өлкәдәки аҹлыг чох ҝүҹлү иди.+ 2 Буна ҝөрә дә Мисирдән ҝәтирдикләри тахыл гуртарандан сонра аталары онлара деди: «Ҝедин, бир аз да тахыл алын».+ 3 Јәһуда исә она деди: «О адам ачыг-ајдын деди ки, гардашымызы апармасаг, ҝөзүнә ҝөрүнмәјәк.+ 4 Әҝәр гардашымызы бизимлә бурахырсанса, онда ҝедиб тахыл аларыг. 5 Бурахмасан, ҝедә билмәјәҹәјик, чүнки өзү дили илә бизә демишди: “Гардашынызы ҝәтирмәсәниз, ҝөзүмә ҝөрүнмәјин”».+ 6 Исраил+ деди: «Нијә мәни бәлаја салмысыныз? Ахы нијә демисиниз ки, башга гардашыныз да вар?» 7 Онлар ҹаваб вериб дедиләр: «О, суал вериб өзүмүз, доғмаларымыз һаггында сорушурду: “Атаныз сағдыр? Башга гардашыныз да вар?” Биз дә нә вар, ону дедик.+ Һарадан билә биләрдик ки, дејәҹәк, ҝедин гардашынызы бура ҝәтирин?»+ 8 Ахырда Јәһуда атасы Исраилә деди: «Бурах ушағы мәнимлә,+ бизи јолдан сахлама, јохса һамымыз, биз дә, сән дә, ушагларымыз да гырылаҹағыг.+ 9 Мән она башымла ҹавабдеһәм.+ Ону мәндән истәјәрсән. Әҝәр гајтарыб јанына ҝәтирмәсәм, гој өмрүм боју јанында үзүгара олум. 10 Белә ләнҝимәсәјдик, инди ики дәфә ҝедиб ҝәлмишдик». 11 Аталары Исраил онлара деди: «Јахшы, онда белә един: бу торпағын наз-немәтиндән чувалларыныза долдуруб о адама пај апарын.+ Балзам+, бал, ладан, гатранлы ағаҹ габығы,+ пүстә, бадам, һәрәсиндән бир аз-бир аз ҝөтүрүб апарын. 12 Өзүнүзлә икигат артыг пул ҝөтүрүн, кисәләринизә гојулан пуллары да апарын.+ Бәлкә, нә исә сәһв дүшүб. 13 Гардашынызы да ҝөтүрүб о адамын јанына ҝедин. 14 Гој Гадир Аллаһ Өзү онун үрәјинә рәһм салсын ки, Бинјамини дә, о бири гардашынызы да бурахсын. Бурахмаса да, даһа нејләмәк олар, демәли, өвладсыз галаҹағам!»+ 15 Гардашлар һәдијјәләри јығдылар, икигат артыг пул ҝөтүрдүләр, Бинјамини дә јанларына алыб Мисирә јола дүшдүләр. Ҝәлиб јенә Јусифин һүзурунда дурдулар.+ 16 Јусиф Бинјамини онларын јанында ҝөрән кими ешикағасына деди: «Онлары евә апар, һејван кәсиб јемәк һазырла. Бу адамлар мәнимлә наһар едәҹәкләр». 17 О да дәрһал Јусифин әмр етдији кими онлары евә апарды.+ 18 Амма гардашлар ҝөрәндә ки, онлары Јусифин евинә апарырлар, ҹанларына вәлвәлә дүшдү. Бир-биринә дедиләр: «Кечән дәфә кисәјә гојуб гајтардыглары пула ҝөрә бизи бура ҝәтирибләр. Инди улагларымызы әлимиздән алаҹаг, өзүмүзү дә тутуб гул едәҹәкләр».+ 19 Гапынын ағзына чатанда онлар Јусифин ешикағасына јахынлашыб дедиләр: 20 «Бағышла аға. Биз бир дәфә дә тахыл алмаға ҝәлмишдик.+ 21 Амма карвансараја чатанда кисәләримизи ачыб ҝөрдүк ки, һәр биримизин пулу өз кисәсиндәдир, пулларын да һамысы өз јериндә.+ Инди өз әлимизлә пуллары гајтармаг истәјирик. 22 Тахыл алмаг үчүн бу дәфә өзүмүзлә кечән дәфәкиндән чох пул ҝәтирмишик. О пуллары исә кимин кисәјә гојдуғундан хәбәримиз јохдур».+ 23 Онда нәзарәтчи деди: «Нараһат олмајын, һәр шеј јахшыдыр! Пулунуз мәнә чатмышдыр. Ону кисәләринизә гајтаран исә сизин вә атанызын Аллаһы иди». Сонра ҝедиб Шәмуну онларын јанына ҝәтирди.+ 24 Бундан сонра нәзарәтчи онлары Јусифин евинә ҝәтирди, ајагларыны јумаг үчүн су верди вә улагларынын габағына јем төкдү. 25 Гардашлар Јусифин ҝүнорта евә ҝәлишинә һәдијјәләри һазырладылар,+ чүнки ешитмишдиләр ки, орада чөрәк јејәҹәкләр.+ 26 Јусиф евә ҝәләндә онлар да һәдијјәләрини ҝәтириб ҝәлдиләр вә онун гаршысында јерә гәдәр әјилиб тәзим етдиләр.+ 27 Јусиф онларла һал-әһвал тутуб сорушду: «Демишдиниз гоҹа атаныз вар, неҹәдир, сағ-саламатдыр?»+ 28 «Сәнин гулун, атамыз јахшыдыр, сағ-саламатдыр». Сонра онлар әјилиб тәзим етдиләр.+ 29 Јусиф ҝөзләрини галдырыб анабир гардашы+ Бинјамини ҝөрәндә сорушду: «Дедијиниз кичик гардашыныз будур?»+ Сонра деди: «Аллаһ сәни сахласын, оғлум». 30 Гардашыны ҝөрәндә Јусифин үрәји елә сызылдады ки, ону ағламаг тутду. Тәләсик орадан чыхды вә ичәри отаға ҝириб ағламаға башлады.+ 31 Сонра өзүнү әлә алыб үз-ҝөзүнү јуду вә ҝери гајыдыб деди: «Јемәк ҝәлсин!» 32 Јусиф үчүн ајрыҹа, гардашлары үчүн ајрыҹа вә онун евиндә јејән мисирлиләр үчүн ајрыҹа сүфрә салдылар. Чүнки мисирлиләр ибраниләрлә јемәк јемәздиләр, бу, онлар үчүн ијрәнҹ бир шеј иди.+ 33 Јусифин гардашлары бөјүкдән-кичијә+, сыра илә онун гаршысында отурмушдулар. Онлар һејрәтлә бир-биринә бахырдылар. 34 Јусиф гаршысына гојулан јемәкләрдән онларын сүфрәсинә ҝөндәрирди. Бинјаминин пајыны исә гардашларынкындан беш гат артыг едирди.+ Беләҹә, онлар бирликдә дојунҹа јејиб-ичдиләр.